Kalau lagi ada waktu kosong dan rezeki lebih pasti biasanye pergi ke salon. Ke salon kayanye udeh jadi kedemenan semua perempuan di dunia ini, kaga semua sih tapi hampir bejibun cewe demen perawatan ke salon. Kadang ada yang cuma potong rambut, ada yang menicure pedicure, creambath, hair spa, luluran, dan lain sebagainye masih bejibun. Harganye tarif perawatan di salon pun beragam, ada yang murah sampe ada yang mahal. Rasanye emang kalo abis dari salon tuh suasana hati beda gitu, bawaannye jadi girang perasaan kaya cakepan. Aye sendiri termasuk yang suka banget sama yang namanye salon, tapi ya disesuian keuangannye kalo lagi ada rezeki ya pergi ke salon, tapi kalo kaga yaude kaga pergi ke salon.


Robot Cartesian entu juga dikate robot bujursangkar atau gantry. Konfigurasinye persegi panjang. Model robot industri satu entu ade tiga sambungan prismatik buat ngasilin gerakan linier dengan ngeluncur pade tiga sumbu tegak lurus (X, Y dan Z). Katenye sih kemungkinannye, mereka juga ade pergelangan tangan yang terpasang buat bisa gerakan rotasi. Robot Cartesian dipake padd sebagian besar penerapan industri soalnye konfigurasi mereka fleksibel dan entu bikin mereka cocok buat keoerluan penerapan spesifik. Keutamaan dari entu robot ngeliputin; ngasih akurasi posisi tinggi, operasi sederhana, gampang diprogram secara offline, bisa dikustomisasi, bisa nanganin beban berat, biaya lebih rendah. Kekurangannye entu; perlu area operasional dan instalasi yang gede, ngerakitnye rumit, gerakan terbatas cuma satu arah pade satu waktu. Penerapan dari entu robot; milih dan tempatin operasi, muat dan bongkar, penanganan material, penanganan bahan nuklir, aplikasi perekat


Lagu daerah Betawi emang terkenal asik alunannye. Sama kaya jali-jali, ade lagi tuh lagu daerah nyang aye demen, judulnye ondel-ondel. Pasti kite nyang bukan orang Betawi familyar dah ama lagu ini. Lagu ini tuh diciptain ama Djoko Subagyo, yang gunain bahasa Betawi. Lagu ini nyeritain tentang ondel-ondel, nyang jadi maskotnye Jakarta. Ondel-ondel dulunye digunain buat arak-arakan kerajaan, tapi sekarang banyak acara kebudayaan Betawi nyang juga nampilin tuh ondel-ondel. Ondel-ondel tuh bentuknye gede, trus kalo mau dimaenin mesti ade orang nyang masuk ke dalemnye. Makna lagu ondel-ondel ini tuh ceritain keunikan boneka ondel-ondel kalo lagi beraksi buat ngehibur kite di acara tertentu.


Upacarè sêdêkah bumi mêrupakan salèh atu upacarè adat bêrupè prosèsi sêsêrahan hasil bumi dari masarakat kêpadè alam. Upacarè êni dipêrcayè bêrawal dari pênyêbaran agamè Islam di tanèh Jawa dêngan mèdia wayang kulit olèh Sunan Kalijaga. Dalêm pagêlaran wayang kulit ntu disêlipin maknè atau pêsên-pêsên têntang matèri kêislaman nyang gampang dingêrtiin masarakat awam. Sêbagè contoh, adè sêbuah tokoh wayang bêrnamè Werkudara nyang ngêlambangin ibadèh sêmbahyang. Werkudara dicêritèin kagak bisè jongkok, samè halnyè kagak adè gêrakan jongkok dalêm ibadèh sêmbahyang. Hal êni mêrupakan pêrumpamèan buat ngêdorong umat Islam ngêlaksanèin kêwajiban sêmbahyang. Tradisi êni dilaksanèin padè awal bulan Muharam. Awalnyè upacarè êni dilakuin di pêrêmpatan jalan, tapi karang biasènyè dilaksanèin di halaman masjid, balè dèsa, atau têmpat kêbukè kayak lapangan.


Olahraga nyang bisa dilakuin trus juga gampang ada nyang namanye yoga, gerakannye juga kaga mesti nyang capek-capek juga. Olahraga kaya gini tuh bisa buat orang nyang kaga boleh olahraga terlalu berat, bagus juga buat ibu-ibu nyang udeh hamil gede. Kita tinggal siapin aje tuh matras trus pake bajunye juga nyang nyaman. Kalo gerakannye kote tinggal cari tuh di youtube, trus disetel mao ikutin gerakan nyang kite mao. Praktekin olahraga ini tuh seimbang, jangan kebangetan sering trus jangan juga cuma dicoba sekali aja. Soalnye, olahraga tuh manfaatnye banyak banget, jadi kudu tuh badan digerakin, walaupun nyang ringan-ringan olahraganye. Soalnye manfaat olahraga baru berasa kalo kite udeh rutin ngejalaninnye.


Pernah tuh berapa kali kite lebarang kaga barengan. Kalo lagi kaga barengan gitu tuh suka bingung karna mau ngunjungin keluarga pan belom tentu semuanya pada udeh lebaran. Nah, jadi kaku juga kalo abis keliling ketemu sodara trusau lebaran ama tetangga tapi masih pada puasa. Jadi tuh sering hari pertama ya kaga kemana-mana sebelom semua serentak ngumumin udeh lebaran. Aye ama keluarga biasanye ikut organisasi Muhammadiyah jadi suka duluan tuh, puasa juga kadang udeh duluan.Mangkanye pan aye bingung, ini kok ngapa sering kaga bareng ye, tapi diikutin ajalah daripada makin bingung. Tapi akhir-akhir ini mah enak udeh lebaran bareng terus udeh kaga mesti nunggu-nungguin.


Lagian kan di Jakarta tuh banyaknye kendaraan udeh kaga terkendali karna orang pada pake kendaraan pribadi. Jadi gimana kaga mecet jadi polusi udara juga jadi lebih banyak karna kan kendaraan nyang keluar makin banyak. Kalo di atur pemerintah baru pada ngerti kali ya buat lebih milih naek kendaraan umum. Padahal di luar negeri aje orang pada kuat-kuat banget tuh jalan kalo mao kemana-mana dan mereka lebih milih kendaraan umum karna mao parkir aja udah mahal. Kalo di Indonesia udeh bensin ama parkir mahal juga sama aja masih pada pake kendaraan pribadi. Padahal kendaraan umum kan sekarang udeh disiapin lebih nyaman, malahan ada angkot namanye Jak Lingko masih gratis tuh kalo kite mao naek.


Puncak tempat liburan paling favorit orang-orang jakarte, kenape lantaran puncak letaknye kaga jauh dari jakarte, terus akesenye paling cume 1 jam perjalanan dari kota Jakarte, terus kaga usah puyeng kalo misal mau pade nginep soalnye di puncak tu bejibun luber-luber ame perkare penginapan, kaga cume hotel, ade villa, losmen juge ade, semue balik lagi ame isi kantong ame isi dompet sih. kalo misal isi dompet lumayan banyak, pilihannye ade hotel bebintang, tapi kalo misal isi dompet pas-pasan bise pilih losmen nyang harganye kagak bikin kantong jebol, harganye mulai dari 50 ribuan asal bisa buat rebahan sih lumayan cuma paling kurangnye lokasi aje, kalo modelan losmenan gini biasanye di kampung atawa di pemukiman, terus rada jauh ame jalan raya, cuman kalo buat anak muda nyantai aje biasanye


Berpergian untuk liburan baik perginye di dalem negeri maupun luar negeri, paling enak sebenernye naik pesawat karena nyampenye cepet, apelagi kalo masih di dalem negeri kite pergi jadi cuma sejam aje nyampe. Biar kate naiknye yang ekonomi yang bangku sama dengkul beradu, belom lagi dempelan sama orang disebelahnye tapi kite kaga berasa tuh naiknye karena cepetnye itu, apelagi buat yang perjalanan bisnis emang enaknye naik pesawat. Gacapek nyetir, gajenuh di jalannye, dan gabakal kena macet. Tetapi emang sayangnye harga tiketnye kaga rama sama kantong. Semua emang ade kurang lebihnye, kite juga kaga bisa tuh nikmatin yang namanye pemandangan kalo perginye naik pesawat, tetapi enaknye cepet nyampenye apelagi kalo perginye ke Bali pasti enaknye naik pesawat biar cepet nyampenye.


Kalo inget hubungan sama temen-temen SD aye entu pait bener. Berawal dari adenye temen aye yang tukang ngatur. Aye temenan sama mereka. Nah banyak pokoknye yang temenan sama die. Terus die nyuruh kite musuhi satu oknum di kelas. Aye kagak mau ikutan dan malah nemenin orang yang kudu dimusuhin. Tapi aye nyesel bener sama entu keputusan. Kenape? Soalnye entu orang yang aye bela kagak tau diri, malah fitnah aye dan aye jadi dimusuhin sama Si Tukan Ngatur dan para keroconye. Mereka nyinisin, melototin, dan bully aye. Makanye aye mah bilangnye kalo hubungan aye sama temen SD aye entu kagak baek, soalnye karena entu.


Restoran-restoran bintang lime kagak perlu diraguin lage. Makin berkembangnye teknologi, restoran juge berkembang pesat. Solaria namanye. Restoran solaria ade dimane-mane. Kite bise ngisi perut di solaria cukup bayar pake kode pembayaran. Kagak perlu nyiapin duit lecek nyang ade di dompet. Pertame, kite bakal disambut ame pelayannye. Kedue, pilih bagian buat nyante sambil nyuap. Ketige, samperin kasir buat nunjukin hasil kode pembayaran. Keempat, balek lage ke tempat deprok. Seabis ntuh, pesenan bakal dianter ame pelayannye, kite kagak perlu nyamperin. Terakhir, gegares siap disantep bareng orang kesayangan. Perut kenyang, kagak musti ribet, dan tempatnye kerasan bikin betah karne adem dan seger ngeliatin tumbuhan nyang ijo-ijo.


Kenape kite ntu menganjurkannye untuk mengenali kondisi survival secepat mungkin?karena untuk mencegah pendaki tersesat terlalu jauh ke dalam hutan, mencegah pendaki terserang acute mountain sickness (AMS) karena kedinginan, dan kelaparan. Penyakit gunung ntu bisa bikin pendaki hipotermia, halusinasi hingga meninggal. Sesegera mungkin pendaki melakukan kalkulasi ulang kebutuhan logistik dan air. Terakhir, memberikan sinyal tanda bahaya agar segera mendapatkannye pertolongan dari pendaki lain atau tim SAR. Sejujurnye, survival ntu bisa terjadi kepada siape aje. Entah ntu, pendaki pemula maupun pendaki senior. Karena di dalam setiap pendakian ada subjective danger, dan objective danger. Subjective danger ya ntu bahaya yang disebabkannye ntu oleh kelalaian pendaki gunung. Misalnye, salah memilih jalan, kelelahan, ketakutan, hingga menyepelekan ancaman dari lingkungan di sekitarnye.


Indonèsia Basketball League (IBL) akhirnyè kêmbali ngêbukè pintu buat pênonton hadir langsung di tribun. Tapi, adè bêbêrapè sarat amè kêtêntuan nyang kudu dipahamin. Sêri pêrtamè IBL Tokopèdia 2022 bakal bêrlangsung di Hall Basket Sênayan, Jakarta padè 15–20 Januari. Sêtêlèh sêkian lamè, kompêtisi baskèt têrtinggi Tanèh Aèr akhirnyè bisè kêmbali bêrlangsung di Hall Basket. Adè bêbêrapè sarat nyang kudu dipênuhin pênonton, antarè laèn udèh dipaksin duè kali amè ora punyè pênyakit komorbid. Sêlaèn ntu, batês bawah pênonton nyang bolèh hadir adalah 6 taun amè maksimal 65 taun. Jumlèh pênonton nyang hadir gè kagak bisè mênuhin Hall Basket. Dari kapasitas 2.400, tibang 500 orang nyang bolèh hadir. Pêmbêlian tikèt gè tibang sêcarè daring. Kêrinduan nonton IBL langsung akhirnyè kêobatin, mêski kondisi bêlon ngêmungkinin buat ngêbukè sêcarè pênuh.


Petandingan olahrage, ato malah biasanye disebut pesta olahrage, kedue tebesar di dunie abis Piala Dunia ntu namanye Olimpiade. Cuman, enih acara punye banyak cabang olahrage, kagak kek Piala Dunia nyang cuman ngelombain sepak bola. Buat acara multiolahrage, die paling gede di dunie soalnye diikutin ame ribuan atlet dari 200 negare lebih. Kek banyak petandingan olahrage laennye, enih acare juge diadain empat taon sekali. Udeh gitu, Olimpiade juge dibagi due acaranye, nyang musim panas ame musim dingin. Masing-masing musim punye tuan rumanye sendiri. Nyang betanggung jawab ame enih acare namanye Komite Olimpiade Internasional (IOC). Cabang olahrage di pesta olahrage enih juge berubah bae, pernah ade 35 cabang dengan 30 disiplin di 400 petandingan. Cuman, pernah juge 28 cabang di 301 petandingan.


Kalo dulu kan anak kecil baru megang hp pas udah pada gede ya, cuma sekarang tuh bocah-bocah kecil udeh mulai maen hp dari bayi. Emang si zaman makin canggih, bocah juga jdi anteng gara-gara hp, cuma lama-lama kote ngeri juga ye ama efek sampingnye. Aye sebenernya khawatir kalo anak tuh megang hp lama-lama. Soalnye nih pan hp tuh ada radiasinya jadi ngeri kalo kepapar bocah lama-lama. Tapi, ya kaga bisa kite jauhin juga karna sekarang teknologi juga udeh makin maju. Mau kite larang juga udeh susah, udeh beda masanye ama kite dulu. Jadi, yaudah kite cuma bisa kasih bates waktu ama tetep dalem pengawasan kite.


Semenjak sekolah tuh kite sering dikenalin lagu-lagu daerah. Fungsinya ya biar kite tau kalo banyak lagi daerah di Indonesia nyang harus kite lestariin. Kalo pelajaran kesenian tuh pasti dah, ada waktunya bat kite nyanyi bareng-bareng. Pelajaran itu tuh nyang bikin kaga ngantum, soalnye seru. Nah kalo kite lagi maen musik juga pasti kan pake lagu daerah, nah makin sering buat kite tau macem-macem lagu daerah.Waktu itu ada tuh bukunye, trus tiap hari latihan pake pianika supaya nanti bisa apalinnye, eh lama kelamaan kalo kite niat pasti kesampean. Selaen tuntutan teryat bagus jug buat pelestarian budaya, coba kalo kaga dikenalin dari awal, boro- boro apal, tau juga kagak.


Nah Yang mau ikut cuma satu orang, sebut saja namanya A. Trus kan aku nanya ke A,diarea sekolah ada gak yang udah buka jam segitu, karna aku memang ngga tinggal disitu jadinya ngga tau. Jadi bayangkan pinggul Anda yang proporsional itu ditambah tonjolan yang membuat Anda kurang nyaman, sakit saat menggerakkan kaki dan tersentuh sedikit. Cedera ini disebabkan saya yang berposisi sebagai penjaga gawang melakukan dive di lapangan tanah yang retak-retak. Awalnya tidak terasa apapun hingga keesokan harinya pinggul kiri terasa sakit saat berjalan sampai saya rasakan sudah ada bengkak lumayan besar. Sangat-sangat mengganggu dan yang membuat cedera ini yang terburuk adalah saat itu kami sedang menghitung hari sebelum Ujian Nasional SMA, jelas saya panik waktu itu. Terpaksa saya tidak masuk sekolah hingga 4 hari lamanya, untunglah bengkaknya berangsur-angsur menghilang selama periode istirahat itu. Saya tidak bisa membayangkan rasanya jika tukang urut sudah bertindak


Kalo ada bakat ngêgambar, propèsi ilustrator bisè ngêjadi pilihan gawèan pêranti ditêkunin.  Sêlaèn ntu, ilustrator jugè bisè nambèh pênghasilan dêngan ngêjadi pêgawè arian lêpas sêrtè ngêjual gambar ilustrasinyè. Di èra digital, propèsi ntu jugè digampangin amè kêbêradèan gawai, kayak tablèt. Jadi, êlu kagak pêrlu lagi ngêgambar di kêrtas amè ngêmindèhinnyè supayè bisè dipolès di komputêr. Tablèt umumnyè punyè bêrat kisaran 400 ampè 500 gram. Sêlaèn ntu, dimènsinyè gè kagak sêgêdé lèptop nyang tumannyè bêukuran 14 ampè 15 inci. Dêngan bêrat amè dimènsi kayak ntu, êlu bisè dêngan gampang ngêbawè tablèt, baèk ditèntèng atau dimasupin kê dalêm tas. Êlu gè bisè ngêgambar di manè amè kapan gè wayah ujug-ujug nongol idè.


Kondisi kagak mengenakan ntu dapat terjadi kapan aje. Misalnye ntu kondisi krisis ekonomi seperti inflasi sampai dengan resesi. Saat hal ntu terjadi pastinye banyak sektor ikut terkena dampak, dan berimbas pada kesejahteraan masing-masing individu. Ketika kite memiliki dana darurat, kite bakalannye lebih tenang, dan kagak kesusahan karena setidaknye dalam waktu 5 bulan kedepan kebutuhan kite ntu masih bisa terpenuhi dengan baik. Kerusakannye pada aset pribadi bisa menimpa sewaktu-waktu. Bejibun dari kite ntu yang mungkin udeh mengasuransikannye aset berharga yang dimiliki, namun jika suatu ketika kita mengalami kondisi genting yang memerlukannye tindakan saat ntu juga, tentunye kite bakalan perlu mengeluarkan biaya yang kagak sedikit. Lain halnye jika kite ntu udeh memiliki dana darurat, hal ntu tersebut dapat diminimalisir dengan baik, tanpa mengganggu pos keuangan yang lain.


Segala sesuatu juga mesti dilakuin kaga berlebihan, walaupun ngelakuin olahraga nyang paling ringan pun mesti ada batesnye. Tubuh kite pan juga perlu istirahat jadi jangan diforsir seenak jidat kite. Kadang kan ade tuh orang nyamg udeh kerja pusing mumet ama kerjaan trus dipaksa buat olahraga. Nah, kasus kaya gitu tuh kaga bae tuh seenganye kalo tubuh kite kaga fit mendingan kite istieahatin dulu badan trus kalo udeh agak segeran baru boleh olahraga. Olahraga nyang berlebihan juga kaga bae buat tubuh, meskipun katanye gampang tapi kalo kite ngikutinnye asal-asalan bisa cedera kite. Jadi, ya jangan asal lah idup tuh, mesti ati-ati karna kan kaga dikit orang nyang meninggal abis olahraga.


Ampir sêmuè orang puguh punyè pakèan nyang udèh kagak kêpakè, misalnyè pakèan soèk, kêkêcitan, atau udèh kagak layak pakè. Jangan buru-buru dibuang karna pakèan nyang udèh kagak kêpakè ntu bisè dimanpaatin lagi supayè lêbih bêrgunè. Misalnyè ajè kaos bêkas bisè diubèh jadi kantong bêlanjè. Kagak kudu rèpot atau krèatip-krèatip bangêt kok. Cukup têtêk bagian lêngên kaos, abis ntu bagian bawèhnyè dijait. Udèh dah jadi kantong bêlanjè. Sêlaen ntu, pakèan bêkas laènnyè bisè dimanpaatin sêbagè topo. Carènyè adalah tibang têtêk pakèan bêkas jadi ukuran kêcit. Têtêkan kêcit pakèan bêkas ntu bisè digunèin sêbagè pêngganti tisu buat ngêlap sêsuatu. Praktis amè hèmat.


Sebenernya cerita rakyat kalo ditampilin lagi tuh bakalan resep dah. Aye waktu kecil aja nontonnye demen, apalagi sekarang kan teknologi udeh maju, pasti  makin bagus aja tuh orang biki film. Nah sekarang tuh cuma kaga ada film-film nyang negbangun, semua film tuh buat remaja aja. Pan jadi was-was buat ngebolehin anak lite nonton tipi. Aye juga yakin tuh belom tentu anak jaman sekarang tau cerita rakyat nyang dulu pernah aye tonton. Soalnya pan kaga ada wadah buat mereka tau gitu, anak selarang pasa asyik aja tuh maen game ama nonton youtube. Kesianan dah gimana masa cerita-cerita rakyat begitu harus kaga punah padahal kan warisan budaya ye.


Sekarang ape-ape udeh mulai mahal yak, ampe bensin aje harganye udah kaga karuan. Untungnye aja ada tuh motor ama mobil listrik. Emang si aye belom pernah ngerasain beli ama naeknya. Cuma aye sering liat tuh di internet kan udeh banyak orang nyang bikin video tentang mobil ama motor listrik. Dalem ati tuh pengen dah cuma rejekinye belon ada. Tetangga juga ada tuh nyang punya, teryata harganye si kaga mahal cuma emprom-empronnye aja kali ya nyang mahal. Mau beli juga masih dipertimbangin juga, walaupun irit kan belom banyak nyang pake jadi takut  nyesel gitu kaga sesuai ama keinginan. Mesti cari referensi biar banyak dah biar yakin kalo mau beli.


Game tamagotchi yang aye punya tuh ampe sekarang masih aye simpen. Kaga diliat dari kegunannye, cuma aye inget kenanga buat dapetin tuh game tamagotchi. Pertama aye ampe nangis-nangis tuh minta dibeliin ama orang tua, tapi karna gaada duit jadi kaga dibeliin. Kedua, aye disuruh belajar ampe rangking trus nanti bakal dikasih tamagotchi teryata pas rangking orang tua juga belom dapet duit. Ketiga, ampe aye tuh ngojek payung buat ngumpulin duit beli tamagotchi. Duit dari ngojek payung aye kumpulin tuh dikit-dikit ampe kekumpul. Pas beli ke tempatnye juga kaga langsung beli karna duitnya tuh kurang. Pas kebeli tuh girangnya kebina-bina banget dah.


Selaen bekebon sebulan sekali dihari minggu ane ame kukumpulan motor matic suka jalan muter pagi, biasanye kite kumpul subuh dideket stasiun gambir jakarte, nah kumpul biasanye jam 6an, total kalo ude kumpul ade 50an motor, rutenye kite jalan dari gambir ke kota tua, lanjut ke museum fatahilah lanjut ke jalan thamrin ame sudirman, tempat akhir ngumpul tu di Blok M biasanye, kite kopdar di cafe melawai, cuman sepanjang jalan ane bangak liat orang nyang motoran kaga pake helm, ape eni ari hari minggu, kaga ade polisi jadi pade males make alat pelindung kepala. pan ape dikate kalo misal cilaka ntu kepala kaga dipakein helm bisa benjut, nah buat pemotor ade baeknye kite make helm deh kalo mau jalan keluar rumah masing-masing biar aman dijalan kaga ada tuh cerita kapala benjut kalo gak bopeng gegara nyium aspal jalan


Berkunjung ke wisata alam juga banyak nyang harus diperhatiin, kita kaga boleh sembarang berkate, berucap, ama bertindak di tempat baru. Selaen ntu kan, sekitar curug juga masih banyak pohon sama kebon jadi kita gatau nih kondisi alam di sono. Hal nyang harus diperhatiin kalo berkunjung ke wisata alam tuh jangan pernah buang sampah sembarang karna kite harus jaga kelestarian lingkungan. Kedua, jangan sekali-kali kita pergi ke curug kalo lagi musim ujan karna udeh banyak berita tiba-tiba banjir dateng pas wisatawan lagi berenang. Ketiga, jangan rusak barang-barang nyang kite pake, pokoknye sarana-sarana umum nyang bakal kite pake bareng-bareng deh. Terakhir kite harus jaga ketertiban, kaga boleh bikin gaduh apalagi bawa-bawa minuman berakohol karna kite bisa rugiin wisatawan nyang laen.


Jangan biarkan baju yang selesai dicuci diam terlalu lama dalam mesin cuci karena sisa air yang terdapat pada baju dapat membuat baju bau. Oleh karena itu, sebaiknya mengeringkan pakaian dengan langsung dijemur. Sekarang sobat AQUA Japan sudah tahu kan bagaimana cara menggunakan mesin cuci otomatis dengan baik dan benar. Dengan menggunakan mesin cuci otomatis dengan baik, baju kamu akan selalu tampak bersih dan tahan lebih lama. Kemudahan proses mencuci sangat membantu bagi para kaum urban yang memiliki kesibukan yang cukup tinggi dan tidak memiliki cukup banyak waktu untuk mencuci baju. Selagi proses mencuci dilakukan, maka Anda dapat multitasking sambil melakukan kegiatan lain. Jadi Anda tidak perlu repot-repot untuk memindahkan pakaian dari tempat cuci ke mesin pengering pakaian.


Elu udeh pernah daki gunung? Atau baru mau daki gunung? Udeh tau, ape aje caranye buat bertahan idup di gunung? Nyok baca tips ini biar elu bisa bertahan idup di gunung walaupun nyasar. Pertama, elu kudu STOP alias Stop (berhenti), Think (berpikir), Observasi, Plan (buat rencana). Inget ye, kagak boleh panik entu salah satu cara juga buat bertahan idup di gunung. Kedua, tetepin satu arah jalan. Ketiga, salah satu cara buat bertahan idup di gunung pastinye elu kudu minum aer. Keempat, cari badogan viar elu ade energi. Kelima, cari atau bangun tempat perlindungan. Keenem, elu kudu cari tau dan hindarin hal-hal yang berbahaya. Nah entu die beberape cara buat bertahan idup di gunung pas nyasar. Nyok cari tau lebih banyak lagi!


Siang bolong hawanya panas, matahari di luar penter banget. Pikiran udah ngayalin es campur aja. Nitip beliin buah ama bahan laen buat dibikin es campur. Pas bahan-bahannya udah di hadepan mata, rasanya mulut udah mau ngeces aja. Ada alpuket yang ijo, ada daging kelapa yang putih bening banget, ada nangka yang kuningnya gonjreng, ada buah atep yang gemuk-gemuk licin bener, ada ager warna merah potong kotak-kotak, susu kentel manis, sirop, ama batu es yang udah digiling alus. Pas semua bahannya udah lengkep, campur satu-satu ke dalem baskom ukuran kecil. Awalnya, saya masukkin batu es alus. Terus masukkin alpuket, kelapa, nangka ager merah, ama bua atep. Terakhir, tuangin susu ama sirop di atasnya. Udah jadi es telernya, pas mau dimakan cepet banget batu esnya leleh gara-gara matahari panasnya nyanter banget.


Ngomongin buah-buahan, Indonesia punya banyak banget macem buah-buahan. Kali ini, kita ngomongin salah satunya aja, ya. Kita bahas soal duren. Hampir semua orang Indonesia pernah makan duren, atau paling kagak nyium baunya. Nah, ada orang yang demen ama duren, ada juga orang yang kagak demen. Jangankan makan, nyium baunya aja udah enek. Ternyata, menurut peneliti asal Jerman, duren ini punya 50 senyawa aromatik yang cuma ada di tumbuhan, kayak bawang putih, paprika, merica, ama tumbuhan laen yang punya bau tajem. Dari 50 senyawa itu, duren punya lapan senyawa yang kagak ada di tumbuhan. Jadi, lapan senyawa aromatik ini cuma ada di duren. Selaen gara-gara punya senyawa aromatk yang banyak, orang yang kagak demen duren emang punya sensor idung yang lebih peka dibanding yang laen. Namanya sensor olfaktori alias idungnya tajem banget buat nyium bau yang nyengat. Makanya, belom juga makan buah duren ini, orang kayak gini ini udah keburu enek nyium baunya.


Sama halnye dengan hape, salah satu barang elektronik nyang sekarang pasti dimilikin orang tuh hape. Apalagi sekarang kan hape udeh banyak model trus keunggulannye udah banyak. Udah gitu kalo kite kalo ngikutin trend mah kaga bakal ada abisnya, tiap taun pasti aja keluar model terbaru dari berbagai merk hape. Kalo kite ikutin zaman mah bisa bejibun kite numpuk hape. Kalo belon rusak mah kaga usah lah ganti, buat apaan kan punya hape banyak-banyak malah jadi sampah. Mending duitnye buat nyang laen, soalnye hp kalo udah dipake juga harganye langsung turun jauh, pan sayang yak kalo kite jual beli hape mulu kaga bakal ada sudahnye.


Bala-bala ntu sebenernye bakwan sayur, jenis lauk nyang make bahan dasar tepung ama beberape sayuran nyang digoreng ampe rada cokelat trus disajiin bareng saos sambel nyang bikin nambah sedep. Bukan cuman jadi lauk, bala-bala juga bise lu nikmatin jadi cemilan malem pas lagi ngaso sambil mantengin tipi. Kalo ade sayur kol ama wotel di rume, coba dah buat bikin bala-bala sayur nyang renyah eni. Bahan-bahannye tibang sayur kol, sayur toge, wortel, daon bawang, tepung terigu, garem, aer, ama minyak goreng. Buat bumbu alusnye make bawang puti, ketumbar, ama merica. Cara buatnye alusin bawang putih ama ketumbar, Trus iris tipis sayur kol ama wortel. Buat adonan bala-bala dengan nyampurin bahan tadi ama tepung terigu. Goreng bala-bala make api sedeng aje. Bala-bala sayur eni emang gampang amet dibuat. Rasenye nyang gurih emang terase sedep banget di lidah. Sajiin bareng cabe ijo kalo gak saos sambel dijamin bakal makin mantep.


Indonesia salah satu negara nyang punye ragam agama suku ame adat istiadat, nah kalo ngomongin agama indonesia ada 5 agama nyang diyakinin, salah satunye agama islam, kalo udh masuk bulan ramadhan nyang ngerasa agama islam pasti ngjalanin puasa ramadhan selame 1 bulan lamanye,  eni bedampak pade sektor makanan, lantaran biasanye restoran atawa rumah makan pada tutup tuh kalo siang hari, tapi ada juga tuh rumah makan khususnye rumah mkan cepat saji khususnye dikota besar pade bandel tuh masih buka tu rumah makan tapi ga dipakein gorden, sebenernye ga ade masalah kalo buka waktu siang hari, cuma kadang pemilik usaha ga mau rugi ketimbang modalin gorden doang, make dari ntu kudu ade peraturan nyang jelas ngatur ntu kebijakan biar semua aspek masyarakat adem tentrem ga ade gontok-gontokan lagi


Ade kagak, ye, orang nyang ngibritnye cepet bangat, terus koleksi medali emasnye seabreg? Ade, Ncing, Ncang, namanye Usain Bolt. Dari ujung dunie ke ujungnye lagi, semuanye kenal ame enih atlet. Usain Bolt masi jadi pemegang rekor lari 10 0m ame 200 m lanang ampe karang. Waktu tempuhnye masing-masing cuman 9,58 detik ame 19,19 detik pas di Kejuaraan Atletik Dunia 2009. Ente belon kelar bersin-bersin aje, enih orang udeh ampe garis finish. Udeh gitu, selain pemegang rekor, enih atlet juge megang medali emas seabreg-abreg, Ampe karang, keitung udeh ade 24 medali emas ame 6 medali perak bejejer di lemari kacanye. Ntu medali didapet dari olimpiade, kejuaraan tingkat dunie, benue, ame estapet. Siape nyang pengen coba balap lari ame blio?


Kalo idup bertetangga kalo mao nyaman ya kite sama-sama jaga sikap. Kalo mao emang kaga mao deket ya seenganye kita mah jangan sombong-sombong . Apalagi masalah buang sampah, banyak tuh tetangga nyang rese ama tetangga gara-gara masalah sampah. Jadi ceritanye kan aye punya tetangga tuh punya pohon buah jambu kan. Itu buahnye kaga pernah disapuin jadi pada ngeres banget jalanan gara-gara-pohonnye. Pernah dibilangin tapi cuma iya-iya aja, udeh kaya gitu udeh males deh ngadepinnye. Mestinya kalo tau punya poon mah dirawat kan yak, trus kalo emang kaga sempet mending ditebang aja. Jadi kaga ganggu orang sekitar, jadi lingkungan kan kotor.


Banyak penelitian nyang bilang kalo gegares ikan secare nerus bise ngasih manpaat buat kesehatan awak. Ikan punye kandungan nutrisi nyang tinggi. Selaen omega-3, ade juga nutrisi penting laen kaye protein ama banyak vitamin laennye. Kandungan kolestrolnye ge dikit. Khasiat kalo gegares ikan secare nerus ade banyak. Ngikut dari ulasan nyang diterbitin ama American Journalise of Cardiology ama Badan Penelitian dan Kualitas Kesehatan, gegares ikan bise nurunin resiko penyakit jantung karne, ningkatin keawasan mate, ningkatin gawean otak supaye pokus, ama bikin kita lebih pules pas molor. Maka dari ntu, nyok kite rame-rame gegares ikan demi melihare kesehatan ama kesemenggahan awak dewek.


Murun karna kêbangêtan jênuh di rumèh, maèn kê utan kotè jadi kêgiatan nyang populèr karang êni. Salèh atu utan kotè di Jakarta nyang banyak disaba adalah Hutan Kota GBK. Êlu bise nyaba kê mari padè Sêlasè ampè Minggu jêm 06.00 ampè 10.00 WIB. Bisè jugè nyaba sorè arinyè jêm 15.00 ampè 18.00 WIB. Tênang ajè, biayè masupnyè gratis kok. Êlu bisè piknik gêlar tikêr barêng têmên-têmên atau kêluargè sêmbari ngêgayêm, kongko-kongko, amè nikmatin pêmandangan Jakarta. Di dalêm arèanyè jugè adè danau nyang adè ikannyè, puguh bocah-bocah padè rêsêp. Hutan Kota GBK êni bisè jadi salèh atu altêrnatip ruang kêbukè nyang urup disaba barêng têmên-têmên atau kêluargè.


Nabi Luth merupakan nabi yang ditinggikan derajatnyw oleh Allah SWT di antara para umat di masanye. Nabi Luth diutus untuk menyadarkannye perbuatan kaum Sodom yang penuh kemaksiatan. Allah SWT berfirman dalam QS Al-A'raf ayat 80 sebagai berikut, Artinya:" Dan (Kami juga telah mengutus) Luth (kepada kaumnya). (Ingatlah) tatkala dia berkata kepada mereka: "Mengapa kamu mengerjakan perbuatan faahisyah itu, yang belum pernah dikerjakan oleh seorangpun (di dunia ini) sebelummu?" Menurut tafsir al-Azhar (jilid 2), faashisyah merupakan perbuatannye ntu keji atau nista. Sebagian besar ulama tafsir berpendapat bahwa yang dimaksud ntu perbuatan keji pada ayat tersebut adalah berzina sesama jenis. Laki-laki dengan laki-laki dan perempuan dengan perempuan. Dalam bahasa lain disebut dengan homoseksual.


Hubungan nyang langgêng sêring ngêjadi tolok ukur kêsuksèsan bagi parè pasangan. Saban orang puguh pèngèn hal ntu. Nah, hubungan nyang langgêng puguh ajè kagak têrjadi bêgono ajè, mêlaènkan ngêlibatin pêranan dari masing-masing indipidu. Lamè waktu bêpacaran èmang mêrupakan pilihan bagi masing-masing pasangan. Padè dasarnyè, waktu nyang dibilang ‘idèal’ bagi pacaran nyang bêrlangsung lamè sêbêlon ngêmutusin buat kawin mênurut psikologi ntu rèlatip. Tapi, kalo pacaran bêrlangsung amat lamè êni ngêjadi hal kagak baèk. Hubungan nyang dijalin bisè bêpotènsi ngêjè salèh atu pasangan ngêrasè kêrasan tibang dêngan mêgang status pacaran ajè sêhinggè buat ngêlanjutin kê tahap lêbih sêrius gè mungkin ajè bêlon kêpikiran. Olèh karnanyè, biar êlu bisè ngêdapêtin kêpastian dalêm suatu hubungan, pêrlu adènyè tolêransi waktu dalêm bêpacaran sêbêlon akhirnyè ngêmutusin buat ngêlanjutin padè hubungan pêrkawinan.


Inovasi penting dalam sejarah sepeda listrik terjadi pada tahun 1989 di mana pedal-assist pertama kali diciptakan. Teknologi tersebut dinamai dengan istilah “Pedelec”, kepanjangan dari Pedal Electric Cycle. Pengendalian sepeda listrik menjadi lebih bervariasi, jadi tak hanya melalui throttle tapi bisa juga dikayuh seperti sepeda biasa. Sepeda listrik semakin diperbaiki dari segi baterai dengan menggunakan Lithium-io. Setelah itu muncul setidaknya 49 model sepeda listrik lain di pasaran. Kemudian pada tahun 2000-an awal, perusahaan Jepang Panasonic dan Yamaha melakukan produksi massal sepeda listrik untuk dipasarkan ke seluruh dunia. Perkembangannya benar-benar pesat dan menarik banyak orang. Hingga pada tahun 2001, penggunakan istilah e-bike, pedelec, power bike, dll sudah biasa digunakan untuk merujuk sepeda listrik.


Sêbêlon ngêgunèin MRT Jakarta, Nikèn nyêmpêtin diri buat nyari tau dulu bêbêrapè hal pênting têntang MRT, salèh atunyè adalah panduan ngêgunèin MRT Jakarta biar pêrjalanannyè lancar. Sêudèh dirasè cukup paham, diè mutusin buat pakè aplikasi MRT Jakarta ajè karna kêrasè lêbih praktis daripadè pakè e-money atau kartu laènnyè. Tikèt MRT udèh di tangan, Nikèn siap buat bêrangkat mênuju stasiun tujuan. Dêngan nêmpuh pêrjalanan sêkitar atu jêm ngêgunèin KRL dari Stasiun Cikarang, diè akhirnyè sampè di Stasiun Sudirman. Tibang dêngan bêjalan kaki limè mênit dari Stasiun Sudirman, Nikèn sampè di dêpan Stasiun Dukuh Atas BNI. Suasanè di dalêm MRT pagi ntu masing sêpi amè kêrasè amat dingin. Dari sêgi pêlayanan, pêgawè MRT sigap ngêbantu pênggunè MRT nyang masing pêmulè kayak Nikèn.


Pas nikah pake adat Sunda, ada beberapa macem adat pan. Yang banyak blom tau namanye tuh ada Meuleum Haruput. Nah pas adat ini tuh dijelasin kalo penganten bakalan nyalain ama matiin api ganti-gantian. Kalo Meleum Haruputnye tuh caranye bakar lidi nyang jumlahnye ada 7 trus panjangnye kira-kira 20cm dah. Nah nanti yang dimaksud nyalain api gantian tuh nanti pas lilin dibakar istri trus suami tiup ampe apinya mati, trus gantian dah tuh. Teryata tuh maknanye dalem juga, supaya kalo laki lagi marah kite perempuan coba ngeredain. Nah, nanti giliran bini nyang sekiranya marah nah tugas laki ngeredain tuh kemarahan bininye.


Bêrikut pêrsiapan sêbêlon ngêlakuin bêsêpèdah gunung. Pêrtamè, bawa logistik amè pêrlêngkêpan nyang kumplit. Sêlaèn bawè cadangan madangan amè aèr, siapin pêrlêngkêpan kayak ban dalêm cadangan, pompa, amè pêrkakas. Kêduè, kitè kudu ngêtauin carè ngêdandanin sêpèdah pêranti jagè-jagè kalo têrjadi sêsuatu. Kêtigè, têntuin jalur nyang dilaluin. Sêpèdah bakal sêcarè otomatis ngênuju kê jalur nyang diarahin amè matè. Usahèin posisi janggut ratè, pandangan kê dêpan, amè gunèin pênglihatan kagak langsung (nyang jauh dari pusat pandangan) pêranti ngindarin rintangan nyang ujug-ujug adè di dêpan kitè. Kêêmpat, gêrakin bagian awak wayah ngêliwatin rintangan. Angkat bagian pantat dari sadêl sêpèdah wayah ngêlintasin rintangan kayak akar amè bêbatuan. Wayah turunan curam, lurusin sikut amè dêngkul sêhinggè awak kitè nyêsuèin pêrgêrakan sêpèdah, bukan ngêlawannyè.


Pade khotbah agama yang terakhir didenger, dijelasin kalo kite sebagai orang Islam entu kudu bersyukur dan pastinye kudu bangga sama kemuliaan agamanye kite, ya entu agama Islam. Kite orang Islam yang udeh dikasih beragam kemudahan kudu ngeamalin segala hal spesial yang dikasih ke kite pade kehidupan sehari-harinye kite enih. Kagak berlebihan dalem hal ngelakui suatu hal, kagak gampang ngehakimin orang laen, kagak gampang nyakitin orang laen, dan banyakin tobat ke Allah. Nah entu die tentang khotbah agama yang terakhir didenger terkait kemudahan dan keringanan yang telah Allah kasih kepade para penganut agama Islam yang nunjukkin kalo Allah entu Maha Lembut ke para hambanye serta tujuannye entu buat permudah para penganut agama Islam dalem laksanain beragam kewajiban agama Islam, misalnye beribadah.


Di deket kampusnye Xafizan, ade tempat wisata baru yang rame bener dikunjungin alias viral. Padahal entu baru buka  seminggu atau dua minggu, tapi udeh viral dan beken di mane-mane. Banyak orang yang dateng, abis entu buat konten di entu tempat wisata. Atau ade juga para content creator yang emang fokusnye review dan tour entu tempat wisata rame pengunjung yang viral dan beken bener. Saking rame dan bekennye padahal baru buka, entu tempat sempet ditutup buat perbaekan dan ngoptimalin fasilitasnye. Setelah entu, entu tempat wisata rame dikunjungi pun jadi makin bagus dan makin lama makin viral dan beken dikunjungin banyak orang. Nyok dah ke sono!


Emang si nyang namanye usaha mesti tuh mikirin untung. Cuman kite juga jangan lupa tuh buat sedekah dari penghasilan kite dari usaha. Menurut aye si itu salah satu tips paling ampuh kalo usaha kite ada nyang rugi, berarti kite kurang sedekah. Soalnye kite juga tau di agama itu diajarin kalo rejeki itu dateng dari Tuhan. Jadi ruginye usaha tuh mungkin tegoran buat kite karna kurang beramal. Tapi jangan semua keuntungan diamalin juga, nanti malah kaga jalan tuh usaha. Kite pasti tau lah takerannye tuh seberapa kalo kite mau sedekah. Pokoknye jangan takut sedekah, malah sedekah tuh buka pintu rejeki kite.


Walaupun kaga kesampean beli kamera nyang mahal banget itu, tapi seenganye ngerasain lah punya kamera nyang langsung jadi itu. Nama kameranye polaroid, menurut aye punya kamera ini tuh berguna banget loh soalnye kite laga perlu lagi nih cetak-cetak foto. Pas banget kan kalo buat jadiin kenang-kenangan. Harganye juga laga terlalu mahal, sejutaan mah dapet mah model nyang lama juga ratusan rebu udah dapet. Cuma harga kertas buat cetaknya lumanyan mahal deh tuh. Harga satuannye aja bisa 10 rebuan, udeh gitu sekali jadi lagi kaga bisa diulang, jadi ya kalo jelek mao kaga mao foto dari ulang. Polaroid sih dari dulu ampe sekarang masih ada, walaupun kamera udeh pada canggih tapi banyak nyang masih punya aja tuh polaroid.


Udèh punyè rêncanè buat liburan kê Musèum MACAN? Kalo iyè, cobè dah têrapin bêbêrapè tips êni wayah kê Musèum MACAN. Pêngunjung dianjurin makè pakèan nyang nyaman supayè lêbih lêluasè dalêm ngênikmatin karyè sêni. Têrus, bawè kêmpèk ukuran kêcit ajè. Dianjurin ukurannyè A4 atau lêbih kêcit lagi supayè bisè dibawè masup galèri. Sêlanjutnyè, jangan bawè kamèra jênis apè pun. Bêgono jugè tripod amè tungkêd sèlpi kagak bolèh dipakè di arèa musèum. Nyang dibolèhin tibang kamèra hapè. Kalo mao poto jugè kilatnyè dimatiin, yè. Bêrikutnyè, jangan kongko di dalêm galêri. Pêngunjung musèum puguh butuh suasanè nyang antêng buat nikmatin karyè sêni. Têrakhir, jangan nyolèk karye sêni supayè kualitas karyè sêni ntu bisè têtêp kêjagè dêngan baèk.


Sebenernye kalo kite punya agama nyang teguh kite ngarti tuh gimana caranye kite buat ngilangin stres. Tiap ada masalah, tiap ada hal nyang kayanya gabisa kite selesain sama diri sendiri tuh jawabannye tinggal berserah diri aja sama Allah. Karna kalo kite yakin semua masalah pasti ada jalan keluarnye, jangan karna masalah nyang kite punya trus kite jadi ngelakuin hal-hal nyang malah bikin masalah jadi nambah. Kalo kite percaya sama Allah pasti masalah nyang kite hadepin bakal bisa selesai tanpa kite harus stres dan pusing mikirinye. Kalo emang berat banget masalah nyag kite pikul berarti tandanye kite harus lebih deketin diri sama yang Maha Kuasa.


Pas aye kuliah semester 7, aye kehilangan hape setelah piknik. Jadi pas hari Sabtu, aye dan temen-temennye aye piknik di lahan ijo gitu deh. Nah pas abis piknik, kite ngongko ke restoran. Pas entu aye baru ngeh kalo hapenye aye ilang. Terus aye balik ke sono lagi, tapi nyatanye entu hape udeh kagak ada. Aye bener-bener panik, sedih, dan stres banget pas entu hape ilang. Aye ngeri ada kejadian buruk laennye karena entu hape ilang. Misalnye, entu orang yang nemuin aye berhasil ngebongkar rekeningnye aye, minta duit ke orang-orang dan pake nama aye karena entu nomornye aye, terus bisa aje dia ngajuin pinjeman online. Akhirnye aye pun nyari tau ape aje yang kudu dilakuin pas hape ilang. Pertama, aye ubah semua password akun yang ade di entu hape. Kedua, aye tetep pantau ke mane aje entu hape. Ketiga, aye angusin nomor yang ade di hape entu dan aye cetak nomor aye yang sama. Keempat, aye laporin polisi deh.


Sebagai orang tua mesti batesin tuh penggunaan gadget buat anak-anak. Bahaya banget tuh buat perkembangan otak, buat kesehatan mata, semua berpengaruh dah. Apalagi sekarang kan, tontonan apa aje udeh bisa di akses langsung di dalem hp, jadi butuh pengawasana ketat tuh. Maka dari itu, kite mesti muter otak buat cari kegiatan laen nyang bisa ngisi luang waktu anak. Kalo anal sibuk kan mereka jadi kaga bosen trus kaga kepikiran ama gadget. Nah, kalo kite emang sayang mah kaga ada salahnye dah buat repot-repot dikit buat anak. Dari pada nyesel nantinye. Selae cerita anak pan kite punya tuh nyang namanye cerita rakyat jadi mulai dikenalin aje.


Kite sebagei enyak kagak bise asal-asalan milih gegares buat si bocah di rumeh. Enyak kudu pinter-pinter nyari menu andalan nyang didemenin si kecil. Masaleh gegares kudu diperatiin pas dini karne ngeliat data kesehatan, pengidep penyakit kista jumlahnye 23.000 lebih buat wanite. Apelage gegares jaman skarang kagak ade nyang bener. Buat bekel si kicit bise dikreasiin bekelnye. Bise nasi goreng nyang dibentuk kepale boneka trus ditiban make tomat, timun, telor dadar buat bikin mate, idung, dan mulutnye. Oiye, tapi jangan make bumbu bubuk, itu mah same aje bikin anak kagak cerdas. Pake aje rempahan dapur trus diulek dan ditumis. Penyakit kista ditemuin gegare kebanyakan gegares cepet saji dan kagak mau ribet.


Kamera digital ntu pertama kalinye yang dipasarkan secara komersiil mulai dijual pada Desember 1989 di Jepang oleh perusahaan yang bernama Fuji, sedangkan kamera digital pertama yang tersedia di Amerika adalah 1990 Dycam Model 1 yang dinilai gagal mendapatkan respons pasarnye. Hal ntu disebabkannye oleh beberapa faktor seperti biaya kamera yang sangat mahal untuk ukuran kala ntu, kamera hanya mampu memproduksi kualitas gambar hitam putih dengan tingkat resolusi yang rendah. Hingga pada tahun 1992, munculah LogiTech Fotoman yang hadir dengan kamera yang menggunakan CCD sensor gambar. Gambar yang ada di kamera tersebut kemudian dapat disimpan secara digital dan terhubung langsung ke komputer untuk diunduh. Selanjutnye, kamera digital mulai diperkenalkan kepada masyarakat luas sejak tahun 1989 oleh Fuji. Pada 1991, dimulailah pemasaran kamera digital Kodak DCS-100 yang beresolusi 1,3 MP dan ditawarkan dengan harga US$ 13.000.


Mau ngemil takut gemuk, tentunye kita harus bisa memilih ganyeman yang enak tapi juga manfaat buat tubuh kite, dan kebanyakkan perempuan mencari cemilan yang ga bikin badan gemuk. Salad buah merupakan salah satunye ganyeman buat ngemil yang ajib dan sehat. Ngebuat ntu cemilan juga ga susah, cukup siapin aje berbagai macem buah seperti strawberry, mangga, kiwi, apel, dan tambahin aja ager buat seratnye. Semua bahannye dipotong2 sesuai selera, abis ntu siapin saosnye, yaitu yoghurt, susu kentel manis udeh aduk aduk, masukkin buahnye aduk aduk lagi, ganyem deh. Mudah kan buatnye, dan bahan bahannye gampang dicari harganye juga bisa disesuaikan, dan sekarang juga banyak yang jualin salad buah dengan harga yang ramah dikantong.


Enyak lagi uring-uringan ari enih pekara die nyadar kalo uang pribadinye udeh banyak dipake buat nombok keperluan jualannye. Iye, Enyak jualan makanan home made nyang dijajain di depan rume. Enyak punye atu karyawan, tetangge mereka, umurnye kagak jaoh ame Doel, tapi kagak kola. Enyak kasian ame die dulu, jadinye diajak buat bantuin Enyak jaga warung aje, bari Enyak masak. Cuman, beberape kali Enyak belanja bahan-bahan, jadi kepaksa ngambil duit pribadinye gegara duit dari jualan kurang. Padahal makanan Enyak laku bae. Akhirnye, ari enih Enyak mutusin buat tutup dulu bari ngecek pembukuan, soalnye biasenye die titipin ke si karyawannye enih. Pembukuannye sederhane, Enyak minte tiap ade nyang beli, ditulis ame die di buku tulis nyang udeh Enyak bikinin tabel-tabelnye. Cuman, pas Enyak buka ntu pembukuan, buset, ngape jadi berantakan beginih?! Batin Enyak. Hargenye nyang die tulis banyak nyang melenceng. Enyak juge bahkan ude ngasi kalkulator ke die buat itung-itungan penjumlahan penjualan. Pas diitung lagi ame Enyak, hasilnye salah. Haduh. Salah Enyak juge telalu pecaye ame tetangga nyang, maap maap aje, nih, kola aje kagak, pantesan ngitungnye juge kagak gitu lancar. Enyak keknye kudu ngambil karyawan laen buat ngebantu karyawannye nyang karang.


Siape nyang inget sensasi make balsem? Iye, nyang panas-panas perih gitu. Kebayang kagak, sih, kalo keminum? Nah, walopun bukan balsem beneran, ade, nih, Ncang, Ncing, minuman nyang kalo ditelen, sensasi di laklakan mirip bangat kek kalo lagi make balsem. Panas, iye. Perih, iye. Terus enaknye di mane gitu, ye? Ntu lah nyang bikin beda ame minuman laen. Sensasi balsemnye enih nyang bikin orang-orang kegirohan. Ade, nih, minuman Sarsaparilla namanye Root Beer nyang dijual restoran cepet saji A&W. Warnanye cokelat gelap pekat gituh, atasnye berbusa soalnye die termasuk soda. Rasa di lidah, mah, masi manis-manis gitu, Cing. Tapi, begitu masuk ke laklakan, buset, kerasa bangat kek balsemnye. Sensasi ngebakarnye ntu, sih, bikin nagih. Walopun begitu, enih minuman begantung ame selera ente pade, ye. Kalo emang asalnye kagak demen bau balsem, bakal susah, dah, demen juge ame enih minuman.


Game 8 Ball Pool adalah permainan biliar yang dapat dimainkannye secara online dengan pemain dari seluruh dunia. Dalam game ntu kalian dapat memainkannye pertandingan 1 lawan 1 dengan lawan kalian baik dalam mode uji coba atau di turnamen terkenal. Ketika kalian memenangkan turnamen, kalian bakal menerima sejumlah koin permainan, yang dapat digunakannye untuk membeli berbagai item atau fitur yang membuat permainan lebih menarik. Tentu aje kagak mudah untuk memenangkannye ntu permainan. Karena kalian akan menghadapi pemain terbaik dari seluruh dunia dengan keterampilan dan strategi yang tidak terbaca. Namun, disinilah letak serunye bermain 8 ball pool. Bagaimane jika kalian seorang pemula dan kagak tahu cara bermain biliar? Kalian tetap bisa bermain game ini, karena juga menawarkannye fungsi latihan yang dapat diakses dari offline atau tidak memerlukan koneksi internet. Caranye, cukup dengan menekan tombol Practice (offline) yang berada di bagian pojok kanan bawah. Di fitur ini, kamu bisa melakukan permainan secara single, sehingga cukup bagus untuk memulai langkah sebagai pemula. Pada tahun 2022 ini, game 8 Ball Pool yang dirilis oleh Miniclip.com ini telah diunduh sebanyak 500 juta lebih unduhan. Hal ntu yang membuat 8 Ball Pool menjadi game yang populer di perangkat Android.


Pas taon 2022 kemaren aye mau naek busway lagi, tapi karena udeh lama bener, aye pun lupa dan kagak tau kudu gimane apelagi waktu entu aye naeknye bareng empok aye. Tapi akhirnye aye pun tetep coba. Nah buat naek busway, pertama, aye ke halte busway-nye. Terus aye pun nge-tap kartu transportasi, terus muncul tanda silang merah. Ternyate saldonye udeh kagak cukup. Aye belom ngisi saldonye lagi karena udeh lama kagak dipake naek busway, aye jadi kagak ngeh. Terus setau aye tuh dulu bisa ngisi saldo di loketnye, tapi ternyate sekarang udeh kagak bisa. Akhirnye, aye pun kudu nyari mini market terdekat buat ngisi saldo. Abis entu, baru aye ke halte busway lagi, tap kartu transportasi, nanya busway mane yang kudu aye naekin buat sampe ke tujuannye aye, nunggu busway-nye, dan pas busway-nye aye muncul, aye naek deh, dan akhirnye berhenti di halte tujuannye aye, abis entu tap kartu keluar. Entu die deskripsi cara naek transportasi umum busway.


Kebo-keboan merupakan salah satu upacara adat Suku Osing, desa Banyuwangi, provinsi Jawa Timur. Dalam upacara ntu bakalannye ditampilkannye kebo-keboan, atau manusia yang dirias menyerupai seekor kerbau. Upacara Kebo-keboan merupakan bentuk atas rasa syukur masyarakat suku Osing terhadap hasil panen yang mereka dapatkannye. Disamping ntu, upacara ntu juga memiliki fungsi sebagai upacara bersih desa supaya masyarakat terhindar dari berbagai macam bahaya. Upacara Ritual Kebo-keboan dilakukan di dua desa saja yakni di desa Aliyan dan desa Alasmalang. Desa Aliyan adalah salah satu desa yang terletak di Kecamatan Rogojampi, sedangkan desa Alasmalang terletak di Kecamatan Singojuruh. Upacara Kebo-keboan mempunyai sejarah yang panjang dan berkaitannye dengan cerita Buyut Karti. Buyut Karti adalah tokoh yang hidup pada abad ke-18 Masehi. Saat itu, ada ancaman berupa wabah penyakit yang sulit untuk disembuhkan. Hingga pada suatu hari, Buyut Karti mengaku mendapatkannye ntu mimpi atau wangsit untuk mengadakannye upacara bersih desa. Dalam wangsit tersebut, seluruh peserta yang berpartisipasi dalam upacara tersebut harus berdandan menyerupai seekor kerbau. Di kemudian hari, penggunaan hewan kerbau ntu diartikannye bahwa hewan tersebut merupakan “teman” dari para petani dalam menggarap sawah. Buyut Karti lalu menyampaikannye ntu wangsit yang die terima itu kepada masyarakat sekitar. Setelah disepakati, Buyut Karti dengan beberapa petani lalu berdandan menyerupai kerbau dan hal tersebut kemudian menjadi tradisi yang dilakukan hingga saat ini.


Katenye, kekayaan budaya Indonesia entu salah satunye terwujud lewat lagu daerah yang beragam bener, mulai dari lagu daerah yang liriknye pendek sampe lagu daerah yang liriknye panjang. Kagak cuma dari lirik, beberape lagu daerah juga ade yang temponye cepat ataupun lambat. Lagu daerah yang liriknye singkat umumnya terdiri dari empat sampe lima bait aje, jadinye bikin orang gampang ngehapalnye. Lagu daerah atau musik daerah atau lagu kedaerahan entu lagu atau musik yang asalnye dari suatu daerah tertentu dan jadi populer dinyanyiin, baik oleh rakyat daerah tersebut maupun rakyat lainnye. Pade umumnye, entu pencipta lagu daerah kagak diketahui lagi pembuat atau pengarangnya. Lagu kedaerahan mirip kayak lagu kebangsaan, tapi statusnye cuma bersifat kedaerahan aje dan ditulis jadi lagu dari sebuah daerah. Lagu kedaerahan biasanye punya lirik berbahasa daerahnye masing-masing. Lagu daerah atau musik daerah entu biasanye dinyanyiin atau dimainkan dalam tradisi-tradisi tertentu di masing-masing daerah, misalnye pas lagi nidurin bocah, permainan bocah, hiburan rakyat, pesta rakyat, perjuangan rakyat, dan laennye.


Kaga cuma di SMP aye bingung mao ikut ekskul apaan. Pertama kali masuk SMA juga aye tuh masih bingung mau ikut nyang mana. Akhirnye, aye cobain tuh ikut ekskul tari saman pas di SMA. Lagi-lagi aye kaga kenal tuh ama temen-temen nyang ada di ekskul itu jadi ngikutnye juga males-malesan. Udeh gitu juga ekskul saman tuh susah banget dah ngapalinnye jadi aye kaga kuat dah buat ngikut dan mutusin buat keluar. Mulai lagi dah tuh aye dilanda kebingungan, trus juga ekskul sama aja ama nyang di SMP. Mana juga ekskul wajib lagi, trus pas keluar dari sama aye masuk lagi ke ekskul paskibra.


Persis atau kepanjangannye Persatuan Islam, organisasi ntu didirikannye di kota Bandung, pada tanggal 12 September 1923, oleh aktivis atau tokoh keagamaan yang bernama Zamzam, dan Haji Muhammad Junus. Beliau berdua merupakan pedagang, berdagang merupakan pekerjaannye sehari-hari mereka. Organisasi tersebut tidak begitu besar, organisasi ntu di buat untuk memperbaiki agama Islam di Indonesia yang banyak bid'ah dan tahayul. Berjalannye waktu, hadirlah Ahmad Hassan yang dikenal sebagai ulama pembaharu. Pikiran-pikirannye yang beliau miliki sangat tajam, dan kritis. Terutama dalam hal cara memahami teks Al-Qur'an maupun hadist. Keahliannye beliau dalam bidang hadist, tafsir, fiqih, dan ilmu Islam lainnye. Menjadikannye beliau sebagai rujukannye para penanya, dan pemerhati kajian Islam, beliau juga ulama yang produktif menulis. Meskipun beliau sudah tutup usia di tanggal 10 November 1958, dalam usia 71 tahun, namun ilmunye terus berkembang hingga saat ini.


Abis dirèpotin amè gawèan nyang cukup bêrat saban arinyè, pênting buat sêsêorang ngêlakuin liburan. Rutinitas nyang bêgono padêt ngêjè sêbagian orang milih liburan buat nyêgêrin pikiran. Liburan barêng kêluargè ngêjadi pilihan nyang pas buat ngilangin pênêt. Liburan barêng kêluargè jugè amat nyênêngin. Lêbih jauh lagi, liburan nyang dilakuin barêng-barêng amè kêluargè bakal ngêbantu êlu punyè hubungan nyang mangkin êrat amè pasangan, bocah-bocah, jugè anggotè kêluargè laènnyè. Momèn barêng-barêngnyè bakal ngêjè kênangan manis nyang bêrhargè. Soalnyè momèn manis liburan barêng kêluargè ntu amat nèmplok dalêm ingêtan. Mahalnyè sêbuah pêngalaman kagak bisè ditukêr amè apè gè. Duit bisè dicari, tapi momèn barêng-barêng amè kêluargè susèh buat dibêli.


Di rume ade lahan gede kagak kepake? Kagak cocok buat naro-naro pajangan? Cakep. Berarti emang cocoknye naro ring basket portable. Enih alat olahraga nyang bisa ente taro mane aje asal tingginye pas dan di sekitarnye kagak ade barang penting, biar kalo maen basket kagak kudu degdegan takut kena barang beharge. Bagusnye lagi, enih alat juge ade macemnye, tergantung nyang maenin siape. Kalo nyang maen basket masi bocil, bisa beli nyang ukuran paling kecil, nyang emang di-disen khusus buat bocil. Kalo nyang maen remaja ato orang dewasa, beli aje nyang biasa ame tiangnye bisa diatur tinggi rendahnye. Kalo ada enih di rume, bosen dikit pasti langsung kepengen olahraga maen basket. Bisa sekalian ajak tetangge ame anaknye buat ikutan. Badan bugar, silaturahmi lancar!


Lokasi Joyful cooking class sih lumanyan strategis, buat nyang mau naek kendaraan umum juga kaga perlu khawatir. Tempatnye luas trus nyaman dah buat masak-masak, jadi tempatnye tuh bener-bener disiapin buat kite belajar dengan senyaman mungkin gitu. Ruangannya lengkap, kalo mau naro barang, sholat, istirahat, semua ada tempatnya jadi kite kaga perlu bingung-bingung. Semua area bersih, dari bagian dapur, wc, mushola, semuanye bener-bener diperhatiin dah. Kalo iseng nih mau beli makan ato jajan juga bisa banget karna sekitar rukonye tuh banyak tukang makanan jadi kaga perlu takut kesusahan dah di sini mah. Semua ruangan udeh aye jajalin, kecuali ruangan buat karyawan ya karna pan itu tertutup bukan buat umum, jadi sejauh ini suasana belajar di sini tuh menyenangkan


Kalo kite kadungan demen ama sepak bola trus rela ngelakuin apa aje demi idola ya kite tinggal dukung pemaen-pemaen itu dengan moral nyag kite punya. Orang-orang dewasa nyang anarki pan jadi contoh nyang kaga bae tuh buat generasi nyang selanjutnye. Padahal kan nyang ikut nonton pertandingan kaga semuanye udah dewasa. Kalo kite nyontohin buat bertindak anarki, suatu saat kan die juga ngikutin tuh ape nyang kite contohin. Kaga bakal ada kelarnye dah kasus di Indonesia tentang sepak bola. Maunye kite pan jangan sampe sepak bola nelen korban lagi, emang pada kaga malu ama negara tetangga. Mangkanye sekarang kaga usah gegabah dah, fikirin lagi bae-bae kalo mao bertindak.


Walopun rugi emang bikin badan lemes, kagak semanget, ame ngerase capek bangat, cuman kudu diinget kalo pebisnis arus punye prinsip pantang nyerah. Kalo kite terlena ame emosi negatip pas bisnis lagi kagak bae-bae aje, nyang ade malah ntu bisnis ikutan tepuruk juge, terus nantinye bise kagak ketolong. Makanye, butuh bangat sikap pokus pas lagih beginih. Kalo kate ahli, pokus enih berarti tindakan musatin aktipitas ato minat ke suatu hal. Berarti, kalo bisnis lagi nurun ginih, ade baenye ente pokus buat belajar, nyari tau, epaluasi, dan diskusi ame semue nyang besangkutan, bekaitan ame langkah nyang bakal diambil ke depannye. Kalo pikiran udeh pokus beginih, jadi kagak kudu khawatir bakal kealih ame hal laen nyang lagi kalah prioritasnye.


Bungong Jêumpa mêrupakan lagu daèrah dari Acèh. Padè abad ke-7 M, adè kêrajèan Islam pêrtamè di Nusantara, yakni Kêrajèan Jêumpa. Kêrajèan ntu adè di Dèsa Blang Supeng, Kabupatèn Bireuen. Di dèsa nyang padêt pênduduk ntu adè alur sungèi nyang ngêbêlèh Dèsa Cot Bada têrus kê Cot Abêuk Usong atau kê Pinto Rayêuk atau pintu gêdé. Di sungèi ntu, biasènyè kapal amè pêrahu kêcit ajag-ijig. Kêbêradèan Kêrajèan Jêumpa êni akhirnyè digunèin sêbagè lagu daèrah Acèh, yakni Bungong Jêumpa. Sêlaèn pêngambilan namè dari namè kêrajèan, Bungong Jêumpa dalêm bahasè Acèh bêarti kêmbang cêmpaka. Pu'un cêmpaka êni tumbuh liar di tanèh Acèh dan ngêhasilin banyak kêmbang cêmpaka nyang ngêluarin wangi khas.


Kamera berawal dari sebuah alat serupa yang dikenal dengan Kamera obscura yang merupakan kotak kamera yang belum di lengkapi dengan film untuk menangkap gambar atau bayangan. Pada abad ke 16 Girolamo Cardano melengkapi kamera obscura dengan lensa pada bagian depan kamera obscura tersebut. Meski demikian, bayangan yang dihasilkannye ternyata kagak tahan lama, sehingga penemuan Girolamo belum dianggap sebagai dunia fotografi. Pada tahun 1727 Johann Scultze dalam penelitiannye ntu menemukannye bahwa garam perak sangat peka terhadap cahaya namun, die belum menemukannye konsep bagaimane langkah untuk meneruskan gagasannye. Pada tahun 1826, Joseph Nicepore Niepce memublikasikan gambar dari bayangan yang dihasilkan kameranye, yang berupa gambaran kabur atap-atap rumah pada sebuah lempengan campuran timah yang dipekakan yang kemudian dikenal sebagai foto pertama. Kemudian, pada tahun 1839, Louis Daguerre mempublikasikan temuannye ntu berupa gambar yang dihasilkan dari bayangan sebuah jalan di Paris pada sebuah pelat tembaga berlapis perak.


Kulinèr Yogyakarta nyang kagak bolèh diliwatin salèh atunyè adalah Satè Ratu. Satè Ratu kagak punyè cabang. Lokasinyè tibang adè di Jalan Sidomukti, Sleman. Konon, Satè Ratu udèh disaba amè turis asing lêbih dari 85 nêgarè. Mênu khasnyè adalah satè ayam mèrah, satè kanak, lilit basah, amè cèkèr tugel. Paling wajib dicobèin adalah satè mèrahnyè. Dêngan têtêkan gêdé, satè êni dirêndêm dalêm bumbu rahasiè, têrus dipanggang tanpè nyêntuh logam di atas panggangan. Dêngan carè ntu, satènyè êmpuk amè sêdêp bangêt. Dinamèin 'satè mérah' karna warnènyè nyang bêgono mèrah dari bumbu nyang digunèin. Rasènyè pêdês gurih bêcampur sêdikit manis. Sêporsi satè mèrah hargenyè Rrp25.000 udèh dapêt 5 satè. Dijamin kêtagihan dah!


Tapi mentang-mentang di lingkungan tempat tinggal aye  cuma rame ama orang kerja, tapi usaha aye tuh tetep rame ama orang-orang di luar dari sekitaran rumah. Trus juga gara-gara punya laundry tuh banyak orang nyang tau kalo Nyak tuh juga punya kosan di atas rumah. Karna itu tuh kosan di atas rumah kaga pernah sepi ama nyang sewa. Lagian juga lingkungam rumah aye tuh tenang trus masih adem juga karna masih banyak miara pohon. Udeh gitu juga aman pagi karna tiap malem ampe pagit tuh digembok. Mangkanye nyang ngekos di tempat aye tuh bisa bertaun-taun kaga mao pindah karna katanyr paling nyaman.


Di zaman modern saat ini, udeh bejibun alat-alat canggih yang kite bisa pake buat menghemat wakt untuk olahraga. Jadi buat yang males untuk pergi lari kelapangan, atau tempat yang terbuka seperti tempat umum lainnye. Bisa juga olahraganye ntu di dalem rumah aje, atau kantor misalnye, jadi bisa sambil meeting lewat zoom. Alat treadmill merupakan salah satu pilihan yang tepat untuk kite biar bisa tetep berolahraga dengan menghemat waktu kite. Dan kite bisa olahraganye dengan sambil kerja, nonton tv, terus bisa juga tuh pake ntu alatnye di rumah aje, jadi enak kan lebih leluasa tapi kite tetep bisa membakar lemak kite dengan olahraga walau di rumah aje.


Kalo nyang berencana beli motor nih aye saranin mah beli nyang listrik, soalnye kan udeh jelas banget lebih irit. Pas aye liat harga motor listrik tuh kaga semahal motor nyang pake bahan bakar minyak. Kite bisa banyak menghemat kan kalo kite beli motor listrik. Selaen itu, kalo nyang aye liaat motor listrik kan pasti bisa ngurangin pencemaran udara, jadi harusnye kite bisa ngurangin pencemaran udara ama suara. Suaranye juga lembut banget kaga berisik sama sekali, ya tunggu apalagi, udeh gitu moedelnya juga udeh bagus banget kok, buat dipake sehari-hari mah pasti kepake banget dah, jadi kalo kite fikir pasti kepake banget tuh nanti dilemudian hari pasti makin banyak orang nyang beralih ke listrik.


Elu tau cara bikin Tumis Jamur Tiram yang dipakein Kaldu Jamur? Nah ini die bahan yang diperluinnye; 2 bungkus jamur tiram, 1/2 dari persegi panjang tempe, 4 siung bawang merah, 3 siung bawang putih, 5 cabe hijau, saos tiram instan, kaldu jamur instan, garem secukupnye, dan gula secukupnye. Selanjutnye entu cara bikinnye. Pertama, cuci entu jamur dan persiangin, abis entu sisihin. Kedua, goreng tempe setengah kering, terus taro di wadah laen. Ketiga, tumis bawang merah dan putih, serta cabe sampe harum, selanjutnte masukin jamur, saos tiram, kaldu jamur, gula, dan garem. Selanjutnye aduk sampe rata entu tumisan. Keempat masukin tempe, tambahin sedikit aer, dan masak sampe bumbunye ngeresep. Terakhir, kalo rasanye udeh enak dan pas, baru deh bisa elu angkat, tuang ke wadah, dan sajiin.


Bupati Sukoharjo, Wardoyo Wijaya, ngêliat dèmo tèknologi pêrtanian mèkanisasi 4.0 barêng Mêntêri Pêrtanian RI, Andi Amran Sulaiman, di hamparan sawah Gapoktan Tani Mandiri di Dèsa Dalangan, Kêcamatan Tawangsari, Sukoharjo, padè 30 Sèptèmbêr 2019. Inopasi tèknologi canggih êni digunèin buat nguji cobè dèmonstrasi tèknologi mèkanisasi pêrtanian di èra rèpolusi 4.0. Mêntan ngungkapin modèrnisasi pêrtanian êni sêkaligus pêrsiapan pêranti ngadêpin tantangan rèpolusi industri 4.0 dêngan targèt utamè pêningkatan produksi amè produktipitas hasil pêrtanian. Tèknologi pêrtanian dikêmas dalêm bêntuk mèkanisasi 4.0 nyang sêkaligus ngêjawab tantangan rèpolusi industri 4.0 di sêgalè bidang. Bupati Sukoharjo nyang milu nyaksiin dèmonstrasi tèknologi alsintan langsung ngêmintè sêmuè alat nyang digunèin  ditinggalin di Sukoharjo. Ngêdêngêr hal ntu, Mêntan langsung mêrèntahin dirèktur buat ninggalin alsintan nyang digunèin. Nyaksiin kêcanggihan alsintan nyang digunèin, Mêntan jugè mintè anggaran ditambèh buat bantuan pêtani.


Sejarah kamera kemudian dilanjutkannye dengan hadirnye kamera compact yang dikembangan oleh Oskar Barnack di Leitz. Barnack menggunakan film dengan ukuran 35 mm untuk membuat kamera yang dapat menghasilkan pembesaran gambar dengan kualitas yang sangat baik. Pada 1913, terbentuklah prototype Ur-Leica, kamera 35 mm yang pengembangannya tertunda akibat Perang Dunia I. Kamera Ur-Leica mulai dijual luas ke publik pada 1923 setelah melalui beberapa perkembangannye. Para pengguna kamera ntu tersebut merasa puas, dan menyambut baik inovasi kamera yang satu ini. Selanjutnye, muncul perusahaan pembuat kamera saingan Ur-Leica, ya ntu kamera Canon yang berada di Jepang. Canon pun membuat kamera dengan film cine 35 mm yang kemudian bersaing dengan kamera Ur-Leica. Kamera yang dibuat di negara matahari terbit ntu kemudian menjadi sangat beken setelah berakhirnye Perang Korea yang membuat veteran Jepang banyak membawanye kamera ntu ke Amerika Serikat.


Pas SD aye masih tinggal bareng nenek dan rumahnye nenek deket dari Monas, jadinye kalo Minggu kadang ke Monas. Buat piknik gitu. Nah pas entu aye, enyak, empok, adek sepupu cowok aye, encing, dan nenek aye pergi ke Monas. Pas kite udeh sampe di sono, enyak, encing, dan nenek aye pade nyiapin printilan piknik. Sementara aye, empok, dan adek sepupunye aye pade maen bola. Terus kagak lamaan kite nikmatin piknik, ade suatu acara yang mau diselenggarain di entu tempat. Kayak wawancara gitu. Nah pas petugas dan tim stasiun TV -nye udeh ngedeket ke kite, nenek aye bilang, “Bentar ye, Pak. Kite beberes dulu.” Eh tapi ternyate kite kagak diminta pergi. Malahan, pihak TV-nye mau ngewawancarain aye terkait “olahraga favoritnye” aye. Nah karena pas entu aye masih bocah kelas 1 atau 2 SD, dan tiap selesai jam pelajaran olahraga aye dibolehin maen becak-becakan, jadinye aye kira maen becak-becakan entu termasuk olahraga. Jadi pas kecil, aye jawab kalo olahraga favoritnye aye entu becak-becakan. Dodol bener dah aye, jadi gagal masuk tipi kan!


Katenye, jaman bercocok tanam entu ade lewat tahapan yang kagak singkat dari usaha orang-orang di jaman prasejarah buat menuhin kebutuhan idup pade jaman-jaman sebelomnye. Entu jaman penting pade sejarah perkembangan dan peradaban manusia soalnye ade beberape penemuan baru, ya entu penguasaan sumber-sumber alam makin cepet. Hal entu soalnye keterampilan mikirnye orang-orang jaman prasejarah makin terasah buat jawab tantangan alam. Nah katenye entu, jaman bercocok tanem entu mulainye sekitar 10.000 tahun lalu, barengan sama jaman Neolitikum. Entu die sekilas cerita dari adenye bercocok tanem. Kebayang bener ye jadi orang jaman dulu, pas teknologi belom ade, mereka kudu berpikir lebih keras buat nyelesain permasalahan dan buat bisa ngebadog.


Waktu SMA aye punya temen futsal nyang punya sakit asma akut tuh. Kite udeh wanti-wangi die buat kaga maksain kehendak pas lagi maen futsal. Orangnye emang sedikit batu, suka maksain diri sendiri. Padahal kan nyang dalem bahaya die sendiri. Kadang kite sesama tim tuh tuh juga tiap detik kali suka ngingetin die buat kaga terlalu capek. Selama latihan si alhamdulillah kaga pernah terjadi ape-ape. Cuma pas kite ngikut pertandingan trus finalnye hari itu juga. Kite akhirnye masuk final trus dapet juara ke 2. Kite juga masing-masing kan mikirnye tuh nyang penting menang, jadinye kurang perhatian nih ama nyang punya riwayat asma. Lebih lagi die maksain diri buat maen ampe final, akhirnye kambuh dah asmanya.


Elu kepengen ngolah ayam? Tapi bosen Cuma digoreng atau dibakar? Elu tau ayam kecap pedes kagak? Nah bahan yang kudu elu siapin entu; ½ ekor ayam yang elu potong jadi 6 bagian, 3 siung bawang putih dicincang sampe alus, 2 cm jahe, ½ bawang bombay diiris, 3 cabe rawit dialusin, 5 sendok badog kecap manis, 100 ml aer, ½ sendok teh merica bubuk, ¼ sendok teh garem, 1 tangkai daon bawang diiris sampe alus, minyak goreng secukupnye, dan ½ sendok teh garem serta 2 sendok badog aer jeruk nipis dibalurin ke ayam. Cara bikinnye entu; pertama, bersihin ayam dan olesin garem serta jeruk nipis, abis entu diemin selama 5-10 menit. Selanjutnye, goreng ayam sampe mateng dan usahain kagak kering, abis entu angkat. Ketiga, panasin sedikit minyak buat tumis bawang putih dan jahe sampe wangi, abis entu tumis bawang bombay sampe layu. Keempat, masukin ayam goreng, aer, kecap manis, cabe rawit alus, merica, dan garem. Aduk sampe rata dan tungu sampe aer sisa dikit. Kelima, masukin daon bawang, aduk sebentar, abis entu angkat deh. Nah elu udeh bisa sajiin dan badog entu masakan. Nyok coba bikin!


Selain kursus online, kite juga dapat menyediakan jasa translator dengan kemampuan bahasa asing yang kamu miliki. Kagak membutuhkan modal besar, cukup laptop, dan jaringan internet aje, maka kamu sudah bisa memiliki pelanggan mulai dari mahasiswa hingga pebisnis. Rekomendasi usaha rumahan lainnye ntu adalah dengan menjual berbagai produk kecantikan, mulai dari skincare, bodycare, kosmetik, dan lain sebagainye. Kagak dibutuhkan keahlian dalam membuat kosmetik, tapi kite dapat memperoleh seabrek keuntungan hanya dengan menjadi reseller kemudian menjualnye secara online. Dropshipper sebagai salah satu rekomendasi usaha rumahan yang dapat menjadi pilihan saat ini. Minim modal, dan anti ribet, hanya mengandalkan skill menjual yang baik, dan kuota internet kamu bisa menjual barang apepun yang diinginkan oleh pembeli mulai dari baju, sepatu, alat masak, hingga produk kecantikan lainnye.


Di negara Indonesia, selama ini olahraga bermain golf dipandang orang-orang ntu merupalan olahraganye orang kaya. Kenape begitu? karena ntu olahraga emang dari mulai barang-barang perlengkapannye aje udeh mahal. Belom lagi kite harus sewa lapangan golfnye, karena ntu olahraga kaga bisa dilakukan dimane aje, tapi ada tempat khusus untuk mereka ntu. Kebanyakkan dari orang-orang yang pade main golf ntu emang yang orang-orang kelas atas. Ntu olahraga emang keliatannye ntu ringan kaga mengeluarkan keringetan yang bejibun. Namun siape kira, di tengah lapangan yang kadang suka panas banget ntu, belom lagi ntu olahraga bener-bener melatih kefokusan buat kite juga, dan kekuatan otot-otot tubuh kite.


Laptop atau komputer jinjing adalah komputer pribadi yang berukuran relatif kecil, dan ringan sehingga sifatnye portabel. Beratnye berkisar dari 1–6 kg, tergantung pada ukuran, bahan, dan spesifikasi laptop tersebut. Sumber daya laptop berasal dari baterai, atau adaptor A/C yang dapat digunakannye ntu untuk mengisi ulang baterai, dan menyalakannye laptop ntu sendiri. Baterai laptop pada umumnye dapat bertahan kurang lebih 2 hingga 6 jam sebelum akhirnye habis. Habisnye baterai bergantung dari cara pemakaian, spesifikasi, dan ukuran baterai. Laptop terkadang disebut juga dengan komputer notebook atau komputer pangku, untuk ukuran yang lebih kecil disebut sebagai netbook. Sebagai komputer pribadi, laptop memiliki fungsi yang sama dengan komputer desktop (desktop computers) pada umumnye. Komponen yang terdapat di dalamnye ntu sama persis dengan komponen pada desktop, hanya aje ukurannye diperkecil, dijadikan lebih ringan, lebih tidak panas, dan lebih hemat daya.


Tipi mau mahal apa murah juga sama aja nyang penting fungsinya. Soalnye kalo tipi mah meskipun lama trus nyang tipenya tabung ampe sekarang juga kalo masih idup mah bisa dipake. Walaupun udeh pake set up box ye, masih bisa tuh dipake, beda ama hp kan mao kaga mao orang mesti ngikutin zaman. Tapi, kalo tipi mah kaga kaya gitu. Nyak aje di rumah masih make tuh tipi tabung ukuran 14 inci. Namanye orang tua kan maonya make barang-barang lama ya. Kalo kite buang-buangin bisa ngamuk lagi, nah itu tipi masih aja tuh bertahan, kaga tau dah dari taun berapa dibelinya.


Ade nih tempat nyang ude sering disebut atawa favorit kalo kite lelancong, kotanye kite sebut kota Bandung, kota bunga kesohornye, soalnye alamnye nyang cakep ame udaranye nyang sejuk. Tapi kalo dijalan nggunain mobil bakal rawan kejebak macet, kalo ude mampet di jalan bakal berisiko ngbuat perjalanan kite jadi kagak yahud. Ade caranye biar kaga ruwet bin mampet kena macet dijalan apelagi klo ude masuk musimnye liburan sekolah ntu kite bise naek kereta api ke Bandungnye. Kalo ngomongin waktu normalnye, ongkos kereta Jakarta Bandung bise kite beli sekitaran 45.000 ampe 140.000 sekali jalanannye. Buat orang harge segini bise jadi mahal atawa bisa dibilang kagak kebeli,  tapi ade caranye buat motong ongkos biar murah, kitr bise gunain KA lokal buat beberapa kali kite berenti. Kite bise berangkat dari Jakarte, biasanye dari stasiun gede biasanye bise dari stasiun Gambir pake Kereta Api Argo Parahyangan, nyang kebagi dalem 2 kelas ntu premium ame eksekutif. Lamanye juge bise lebih cepet kalo kite pake kereta dari stasiun gambir pake kereta Argo Parahyangan, ke Bandung cuman 3-4 jam doang.


Kalo lagi aus, kepengen nenggak nyang dingin ame manis-manis, bisa bangat cobain susu kocok (milkshake). Dibanding bahasa Indonesianye, enih minuman emang lebih kesohor bahasa Inggrisnye. Milkshake dibuat dari susu, es krim, ame sirop berperasa nyang dikocok ampe berbusa make blender. Enih minuman banyak bangat varian rasanye, tapi nyang paling sering dijual rasa vanila, stroberi, ame cokelat. Paporit aye nyang rasa vanila, soalnye manisnye pas di mulut ame bikin seger laklakan bat. Udeh gitu, nyang jual milkshake biasanye juge nawarin topping di atasnye, ade es krim, chocochip, keju, oreo, ato cemilan-cemilan kecil semacemnye, dah. Oke bangat enih minuman buat abis ngegares, mah. Seger!


Di Indonesia bener-bener beragam budayanye, walaupun bejibun budayanye, ragam sukunye, ngga menutup Indonesia tetep aje terkena masuknye budaya dari negara lain. Yang paling utamanye budaya luar yang berkembangnye pesat bener dah di Indonesia ya budaya barat. Banyak bener warga kite yang pade kebawa bawa budaya barat, dari cara pakaiannye, tontonan, sampe ganyemannye. Gaheran, orang kite pade ngegares pizza, burger, dan lain-lain. Bejibunnya tempat makan cepat saji di Indonesia, membuat warga pade bejibun ngeroyok kepengen makan begituan karena selain cepet matengnye, enak juga rasanye. Salah satu tempat makan cepat saji yang paling banyak dijadiin gacoannye orang Indonesia MCd dan KFC dua restaurant ini bersaing sangat ketat. Mereka punye outlet udeh bejibun, ga dikit warga kite yang pade hobinye ngegares ntu makanan di ntu resto. Walapun harganye bujung buneng mahal tapi masih aje banyak yang demen. Ntu tempat ganyem bener-bener ade dimane mane, dan meskipun makin bejibun yang baru muncul, tetapi KFC dan MCD tetap banyak aje tuh yang demen.


Ada satu olahraga yang sama ngebahayainnya. Namanya bungee jumping atawa terjun lenting.  Olahraga ini dilakuin di atas bukit-bukit yang tinggi atau tempat bikinan yang mayan tinggi. Lompat dari tempat-tempat kayak gitu pake tali pengaman. Jadi pas kita lompat ampe bawah kagak ampe mentok udah ketahan ama talinya. Terjun lenting ini resikonya kagak tapi gede kalo pake tali yang tingkat amannya mantep. Palingan yang nyobain terjun lenting ini dada atawa jantungnya bedebar banget. buat yang pengen nyobain terjun lenting ini ada di Indonesia. Kita bisa ke Bandung, ada tempat yang namanya Jembatan Rajamandala. Kita juga bisa keJembatan Duwet di Kulon Progo Jogja. Di jembatan itu kita bisa lompat dari jembatan yang tingginya 60 meteran. Ada lagi Jembatan Gantung Lau Hulung di Deli Serdang, Sumatera Utara. Nah, di Bali tempat buat terjun lentingnya lebih dari satu, ada di Seminyak ama Gianyar. Jadi, kalo maen terjun lenting ini di Indonesia kagak usah kuatir, soalnya tempatnya bejibun.


Elu pecinta sate? Sate ape aje yang udeh elu cobain? Sate ayam? Sate kambing? Sate kelinci? Sate kalong? Udeh pernah ngebadog sate Bandeng yang asalnye dari Banten? Katenye nih ye, entu badogan khas daerah satu entu, kagak kayak mayoritas sate yang biasanye kite liat, tau, dan cobain, tapi enih sate bandeng entu katenye masih dengan bentuk ikan full dan ade tekstur lembut, sama kayak otak-otak. Pade proses bikinnye, sate entu badogan diolah, caranye sisihin durinya dari daging, diancurin, dibumbuin, abis entu dagingnye dimasukan lagi ke dalem ikan dan dimasak sampe mateng. Hmmmm emang beda ye dari sate laen yang biasanye entu daging potongan.


Kalo ngomongin pertandingan  aye tuh baru ngerasain pertandingan yang beneran pas maen futsal. Jadi tuh awal mulanye aye ama temen-temen bikin ekskul baru kan namanye futsal putri. Awal kite berdiri tuh paling ya 5 orangan lah, kaga cukup satu tim. Tapi setelah 2 bulanan akhirnye bisa tuh mpe punya cadangan trus banyak juga anak baru nyang ngikut. Awalnye si kite cuma iseng-iseng trus kaga nyangka bakalan menang gitu kalo ada pertandingan, tapi pelatih kite tuh terus semangatin. Awalnye juga ekskul nyang kite bikin masih dipandang sebelah mata. Akhirnye, beraniin tuh ikut pertandingan nyang diadain di luar, trus duit pendaftaran juga pt-pt karna duit kas kaga ngumpul.


Pertama kali ke Taman Tebet Eco Park bikin aye ketagihan buat mampir lagi ke sono, soalnye pan kaga perlu ngeluarin duit banyak buat rekreasi di tengah kota. Mungkin perlu dibanyakin taman nyang sangat berguna buat hiburan orang-orang buat sekedar jalan santai ato ga olahraga. Taman di ibukota tuh emang kaga sebanding ama banyaknya gedung di Jakarte, cuma ada lagi taman nyang mungkin blom banyak orang tau namanya Taman Hutan GBK. Makin ke sini makain salut ama pembangunan Jakarta, karna kalo akhir pekan tuh bisa buat kite rekreasi ama keindahannya. Semua kalangan juga bisa nikmatin karna kaga perlu bayar, udeh gitu sekarang transportasi umum juga makin banyak rutenye jadi kita udah kaga keder.


Padè masa pandêmi, bêkêbon ngêjadi sêbuah kêgiatan nyang didêmênin olèh banyak orang.  Imbauan buat bêradè di rumèh ajè ngêjè masarakat nyari aktipitas nyang bisè dilakuin di rumèh, salèh atunyè adalah bêkebon. Bêkebon bukan tibang sêkadar nanêm amè ngêrawat tumbuhan, têrnyatè kêgiatan bêkêbon jugè ngêmilikin dampak pêranti ngêjagè kêsèhatan. Mupuk tanèh, nyiram kêmbang, ngêbuang rumput liar, amè ngêbotoin pênêmpatan tanêman puguhnyè bakal ngasih rasè kêpuasan dèwèk. Dr. Bradley Willcox dari University of Hawaii bilang bahwa manpaat bêkêbon amat banyak, salèh atunyè ngêjè umur jadi panjang. Di Okinawa, wargènyè pêrcayè, siapè gè nyang pèngèn panjang umur amè sèhat ngêbutuhin ikigai atau alêsan buat idup.


Pêratiin konsumsi dayè listrik amè aèr dari calon mêsin cuci nyang bakal êlu bêli. Mangkin gêdé dayè konsumsinyè, mangkè mangkin gêdé biayè pêmbayaran listriknyè. Kalo êlu milih mêsin cuci 1 tabung nyang otomatis, ntu bakal bêgawè dêngan dayè lêbih gêdé daripadè 2 tabung nyang sêmiotomatis. Tapi, jangan kuwatir, pilih ajè mêsin cuci nyang punyè pitur inverter. Inverter punyè pungsi ngêgêrakin montor buat ngêrobah arus DC kê AC. Nah, mangkè pênggunèan listriknyè bisè dikêlolè amè lêbih ditêkên. Konsumsi aèr pêranti mêsin cuci 2 tabung bakal lêbih gêdé daripadè mêsin cuci 1 tabung. Buat ngêhèmat aèr, cobè dah buat ngêbêli mêsin cuci nyang punyè pitur pêngaturan polumê aèr. Jadi, bisè dikontrol dah pênggunèan aèrnyè.


Wayah Raihan kêlas 6 SD, diè udèh sêring diajak maèn baskèt amè abang iparnyè. Mulènyè Raihan amat kagak dêmên kalo diajak maèn baskèt, tapi karna sêring bangêt diajak maèn mulu amè abang iparnyè ntu, jadinyè diè mulè dêmênin olahragè baskèt dah. Têrus, wayah masup SMP, Raihan mulè milu èkstrakulikulèr amè ngêdalêmin olahragè baskèt. Singkat cêritè, diè jadinyè amat dêmên maèn baskèt dan têrus ngêdalêmin olahragè baskèt ampè diè bisè nêmbus tim inti sêkolah. Udah gono, Raihan gè diunjuk sêbagè kaptèn. Diè bêbêrapè kali milu turnamèn pêranti ngêbèla sêkolanyè. Alhamdulillah, Raihan amè tim bisè ngêraih juarè, mêski bêlon bisè dapêt juarè 1. Mêski bêgono, diè têtêp bêsukur atas sêmuè nyang udèh diè têrimè.


Waktu kecil ada permaenan yang dibilangnya permaenan tak jongkok. Permaenan ini biasa dimaenin ama empat orang ampe lebih. Ada satu bocah yang di awal penentuan udah kalah terus jaga atawa jadi penjaga. Pemaen yang laennya mancing buat dikejar. Kalo penjaga ini ngejar satu orang, terus orang itu kesentuh, bertukar yang kesentuh tadi yang jaga. Kalo yang dikejar tadi belom sempet kesentuh udah langsung jongkok, jadinya dia kagak jaga. Nah, penjaga harus ngejar yang laen yang belom jongkok. Buat yang jongkok tadi kagak bisa asal berdiri. Kalo dia berdiri, dia bisa kalah. Dia harus nunggu ada yang ngebangunin. Dari semua pemaen, tinggal satu orang yang berdiri yang dikejar-kejar ama penjaga, kalo dia jongkok, dia bakal kalah. Pemaen terakhir yang masih berdiri ini kudu ngebangunin temennya yang jongkok. Cara ngebanguninnya cukup nyentuh tangan temennya yang jongkok. Kadang penjaga udah ngincer pemaen yang bakal dibangunin. Orang  yang dibangunin ini kalo kesentuh penjaga akan berbalik jaga. Permaenan tak jongkok ini mirip ama kasti, ngebutuhin kekuatan kaki, ketajeman mata, ama kekompakan pemaennya.


Sejauh ini alhamdulillah aman-aman aja. Kalau dihitung, mungkin ada sekitar 8 ponsel yang dibeli dari tahun 2018, tapi tentu saja bukan punya saya semua. Hampir semuanya saya beli di shopee, karena aplikasi tersebut yang udah saya tahu isinya seperti apa. Ponsel pertama, xiaomi 2 pro, waktu itu disuruh bapak buat beliin mamah, karena beliau minta yang bisa ada wa-nya karena sebelumnya hanya ponsel jadul. Tapi di sini hampir kecewa juga sih, soalnya saya pesan lewat gojek sameday (karena waktu itu dagang di jakarta) dan ponselnya hilang saat driver ngantar barang orang lain, tapi alhamdulillah drivernya baik, terus komunikasi dan setelah semingguan diganti ponselnya. Ponsel yang kedua, samsung m31, yang saya pakai ini. Awalnya mau beli di shopee juga, tapi karena kakak saya keukeuh takut ketipu, akhirnya dia minta belinya di akun lazadanya, dan alhamdulillah datang dengan kondisi baik.


Makanan khas daerah aye nyang jarang ditemuin kalo ga lagi acara kawinan ato lebaran tuh ada nyang namanye geplak. Kue ini tuh rada unik, karena dimakannye tuh ngeres cuma bikin ketagihan. Rasanya juga gurih dah, cuma kalo di lidah suka nyelab. Jadi seret kalo dimakan kebanyakan, biasanye geplak tuh dipotong kecil-kecil karna kalo kaga gitu, pas dipotong tuh suka murak jadi butiran-butiran kecil. Mangkanye kalo sekali digigit tuh bisa ngeres. Rasa manisnya tuh sedeng kaga bikin eneg, trus pas dimakan tuh ada parutan kelapanye. Rasanye enak dah, cuma rada susah dicari karna cuma bisa dipesen aja. Tapi, sampe saat ini tuh aye doyan banget tuh kue, soalnya unik aja rasanya.


Pancake durian merupakan salah satu ganyeman cemilan yang udeh dijadiin gacoannye para pencinta duren. Ntu ganyeman biasanye warna kulitnye kuning atau hijau gonjreng bikin mata melotot ngeliatnye, udeh lagi wanginye yang katanye sedep, dan dimakannye dingin-dingin pade merem melek dah buat yang demen. Sesuai namanye, ntu gangeman bahan dasarnye buah duren yang dicampur krim kental manis. Campuran durennye dan krim kental manis itu dibungkus menggunakan kulit yang terbuat dari tepung terigu yang dikasih pewarna jadi warnanye cakep, sekarang varian warnanye juga makin banyak. Waktu ntu masih jarang yang jual jadi harganye mahal, kalo sekarang bejibun yang jual dan harganye ada yang murah, bejibun orang yang pade demen. Tetapi kalo kite yang kaga doyan duren, mau hata dibuat jadi pancake tetep aje gademen. Ntu pancake duren didemenin sama semua kalangan baik muda sampe bangkotan karena rasanye manis, legit, dan seger.


Kagak tibang nambèh wawasan, hobi bacè buku jugè bisè jadi salèh atu aktipitas ngêlêpas strès. Kêgiatan ngêbacè buku bisè nêkên hormon strès, yakni hormon kortisol. Sêlaèn ntu, dêngan ngêbacè buku ngêjè pikiran êlu lêbih jonjon. Adè banyak jênis buku sêhinggè êlu bisè nyêsuèinnyè amè jênis bacèan kêdêmênanlu, misalnyè piksi (nopèl, cêrpèn, komik, amè laènnyè) atau nonpiksi (artikêl ilmiah, ènsiklopèdia, èsai, amè laènnyè). Sêkagaknyè êlu tibang butuh waktu sêlamè 30 mênit saban arinyè buat bacè buku. Têrus, pêrcayè kagak pêrcayè, kalo êlu ngêjadiin bacè buku sêbagè rutinitas sêbêlon molor, êlu cêndêrung punyè kualitas molor nyang lêbih baèk. Êlu jugè bisè kêhindar dari masalèh molor kayak insomnia. Cobèin dah.


Kata Nyak aye tuh kalo mau nanem sesuatu mesti cocok-cocokan, kaga semua orang bisa bercocok tanem. Ada nyang dari awal emang udeh kaga numbuh ada juga nyang cuma asal nanem aja langsung bisa lebat numbuhnye. Kata orang tua itu tangannye adem, mao die nanem apa aja pasti bakalan numbuh. Awalnye aye kaga langsung percaya karna kan kaga ada hubungannye tangan ama taneman. Tapi, pas aye perhatiin bener juga, Ncang-ncang aye tuh pada hobinye nanem buah-buahan nanti di jual. Eh teryata kaga semua Ncang aye bisa nanem taneman jadi buahnye lebat. Ada nyang cuma numbuh pohon tapi buahnye kaga ada, ada nyang tanemannye tuh ampe ngengser.


Robot pada zaman sekarang ntu udeh bisa memasuki area bencana yang berbahaya bagi manusia, juga menggenggam buah kecil yang halus tanpa menghancurkannye. Namun, robot tetap aje kagak punya kecerdaasan seperti manusia. Dalam berbagai bidang, robot udeh sangat maju, dan semakin pintar. Penggemar, dan pemerhati teknik robotika, Werner Hampel mengatakannye, robot nyaris bisa melakukan segalanye lebih tepat, cepat, dan mereka punya kekuatan ntu yang lebih besar. Ahli teknik robot Steffen Wischmann mengungkapkan, yang jadi tren teknik robotika saat ini adalah penggunaan materi yang tidak terlalu keras, jadi yang lunak. Steffen Wischmann membimbing program pemerintah, yang menyokong teknik robotika. Die cukup menguasai, sangat mengenal perkembangannye dunia robot.


Nyiapin danè darurat mêrupakan bagian pênting nyang kudunyè kagak diliwatin dalêm pêrêncanèan kêuangan. Carè ngêlolè amè nyimpênnyè gè pêrlu dipêratiin. Jangan nyampurin têmpat nyimpên danè darurat dêngan rèkêning pribadi atau rèkêning tabungan laènnyè. Êni bêrisiko nyampurin pêngêluaran sêhinggè pênyimpênannyè kagak èpèktip. Bisè ajè êlu malèh ngêgunèin danè ntu pêranti kêpêntingan di luar tujuan awal. Mangkènyè, êlu jugè pêrlu nyiapin rèkêning kêpisèh. Dêngan adènyè rèkêning kêpisèh, êlu lêbih bisè ngalokasiin saban danè sêcarè èpèktip amè lêbih têratur. Untungnyè, di jaman tèknologi sêrbè canggih sêpêrti karang êni udèh adè bank digital nyang nyêdièin pitur pêngêlolè alokasi kêuangan bêdasarkan tujuannyè. Carè êni lêbih praktis daripadè ngêbukè rèkêning baru.


Kalo kaga biasa naek gunung trus udeh sesumbar mending ati-ati dah, karna di gunung kan alam liar kalo kena hewan ape trus kaga ada nyang ngerti alam bisa berabe urusannye. Kaga cuman di gunung si, kalo mao ngelakuin apa-apa emang kudu ngarti tuh ama rintangannye. Awal mula naek gunung tuh ade tahapnye, jangan langsung cobain jalan nyang susah. Harus tau dulu nih pengetahuan tentang idup di gunung. Abis itu cobain dari gunung nyang gampang dulu dah, trus naek lagi ke gunung nyang jalanannye lumanyan susah. Trus kalo naek gunung nyang udeh susah banget kudu tuh lebih siapin mental dah biar kuat nanti di sana.


Buat orang yang demen ama satu barang, misalnya pakean atawa sendal, kita bisa jadi reseller. Sekarang udah banyak yang buka kesempetan buat kita jadi reseller dagangannya. Ini juga bisa kita kerjain dari rumah aja. Awalnya kita kudu pikirin dulu apa yang bakal kita jualin. Kalo udah nemu yang pasti, kita langsung pesen barangnya. Misalnya, kita pengen beli terus dagangin lagi satu merek sendal. Nah, kita beli nyamain ama aturan paling sedikit dari pusat sononya. Kalo paling dikit dibeli 1 kodi, langsung kita pesen 1 kodi atawa lebih. Kita bisa pesen dari hape. Pas barangnya nyampe, biasanya kita juga udah dapet poto-potonya dari sono. Jadi, kita kagak repot buat motoin lagi. Langsung aja kita pajang buat didagangin.


Museum tengah kebun merupakan museum yang unik dari segi namanye juga, dan ini merupakan hidden gem gabanyak orang tau ntu tempat. Museum ntu adenye di Kemang Jakarta selatan, tapi belom banyak orang tau sama ni tempat, museum seluas 3.500 m2 ini berada di tengah kebun. Pemiliknye ntu museum adalah Sjahrial Djalil yang merupakan tokoh periklanan asal Indonesia yang modern sekaligus sebagai pendiri dari biro iklan bernama Ad Force Inc. Di dalam museum di tengah kebunnye ntu terdapat kurang lebih 4.000 koleksi sejarah dan seni. Koleksi tersebut tidak hanya koleksi dari Indonesia saja, melainkan juga koleksi dari luar negeri. Menariknye, ntu museum yang mempunyai koleksinye sejarah dan seninye dari 26 provinsi yang ada di Indonesia dan 63 negara ini terpilih menjadi Museum Swasta yang Terbaik di ajang Museum Awards di tahun 2013 yang lalu. Yang menjadikannye daya tarik ntu museum tersebut dibandingkan dengan museum lainnye adalah penataannye koleksinye sekitar 2.414 buah untuk dipamerkannye kepada para pengunjung diletakkannye di sudut-sudut ruangan secara tidak beraturan. Penataannye bisa di bagian dinding sebelah luar rumah, tengah taman, lantai, dan lain-lainnye, selain ntu bangunannye juga unik diambil dari beberapa bekas bangunan VOC jadi makin unik aje dah bangunannye.


Sampai di rumah guru, kami para anak mengaji, tidak langsung belajar, tapi mendapat tugas rutin dari guru, yaitu mengambil kayu bakar, dan menimba air di sumur mengisi di bak sampai penuh. Kami lakukan beramai-ramai. Orang tua selalu mengajarkan balas budi terhadap guru mengaji, dan itulah bentuk balas budi kami. Saat belajar, kami diajari secara keseluruhan, berkelompok, dan satu-satu. Dan saat diajari satu-satu inilah, kami kerap mendapat punishment yang kalau jaman sekarang dianggap pelanggaran hak asasi manusia. Kami tidak pernah menuntut, dan bahkan kami tidak pernah merasa benci terhadap guru akibat punishment itu. Justru lantaran gaya belajar membaca al-Quran seperti itu, melekat di hati kami agar senantiasa membaca al-Quran. Kebiasaan membaca al-Quran pun masih terus berlangsung sampai sekarang. Pribadi saya lakukan hampir setiap hari sehabis salat Maghrib dan salat Shubuh. Hal ini saya lakukan untuk memberi contoh dan menanamkan kecintaan membaca al-Quran kepada orang lain atau keluarga saya.


Kegiatan berwirausaha ntu biasanye dilakukannye oleh seseorang yang ingin mencoba hal baru ya ntu dengan peruntungan dalam dunia bisnis ketika die udeh lelah bekerja pada perusahaan kemudian merasa bosan di kantor, atau justru karena seseorang udeh lelah dalam mencari pekerjaan namun kagak kunjung mendapat panggilan. Kegiatan usaha merupakan penunjang pertumbuhannye ekonomi. Wirausahawan adalah pelaku usaha, khususnye kegiatan yang dapat menambah nilai suatu produk atau jasa melalui transformasi, kreativitas, inovasi, dan kepekaan terhadap lingkungannye. Seorang wirausahawan berperan dalam pertumbuhan ekonomi dengan memperkenalkan teknologi, produk, dan layanan inovatif. Seorang wirausaha juga memberikan kesempatan kerja baru, yang pada gilirannya membantu perekonomian dengan meningkatkan pendapatan nasional.


Dulu tuh aye pernah ngikut orang tua aye dagang di pinggir jalan. Selama dagang tuh banyak banget nyang ngisengin, pokoknye ngelakuin apa aja biar orang tua aye tuh kaga bisa jualan di situ. Pernah tempat jualan aye di taroin mobil, pernah juga paku buat kaetannya di cabutim, trus nyang paling parah orang tua aye dibawain tuh aparat kepolisian. Padahal orang itu tuh, orang nyang kenal ama keluarga aye, ya masih tetangga. Heran dah, knapa bisa begitu jahatnya ama keluarga aye. Gara-gara kelakuannye sering rugi gara-gara jualannye kaga bisa dijualin. Orang tua aye mah kaga pernah bales, mereka pesen nanti Allah nyang bales. Eh bener, pas kite bisa dagang di tempat nyang lebih bae hidup orang itu malah sengsara.


Ada kompetisi kusus di Eropa, jadi yang ngikutin cuman kelompok-kelompok terbagus atawa kelompok elit di Eropa. Nama kompetisinya itu Liga Champions. Nama liga ini dulunya Piala Champions Eropa, dibikin taun 1955. Kagak ada kelompok bola Eropa yang kagak pengen ngikut Liga Champions ini. Tiap kelompok pasti bakal latian keras ampe bisa tembus masuk. Kalo kelompok bola Eropa bisa masuk ke liga ini, jadi ngerasa gengsi banget. Pas udah bisa tanding juga kagak gampang saingannya. Makanya, yang menangin liga itu cuman kelompok yang jago. Kagak banyak kelompok yang bisa jadi juara, baru 22 kelompok aja. Dari 22 kelompok itu, Real Madrid paling banyak menangin, ampe 14 kali dapet piala yang dipanggil Si Kuping Besar.


Siape yang kagak tau “Kerak Telor”? “Kerak Telor” entu dikate sebagai makanan khasnye Jakarta atau khasnye orang Betawi. Elu tau kagak? Kalo kerak telor entu katanye dibikin sama orang Betawi secara kagak sengaja! Jadi katanye, orang-orang Betawi kepengen gunain buah kelapa. Nah akhirnye pas mereka lagi proses coba-coba gunain buah kelapan buat nyiptain makanan, mereka akhirnye nyiptain kerak telor. Orang-orang Betawi awalnye kagak langsung ngenalin kerak telor ke pasaran. Nah sampe akhirnye sekitar taon 1970-an, orang-orang Betawi balik mulai coba-coba berhadiah lagi. Mereka akhirnye nyoba masarin kerak telor. Nah ternyate, orang-orang pade demen bener sama entu makanan. Bahkan nih katanye kerak telor pas entu jadi makanan favoritnye orang-orang berduit di Jakarta. Tapi akhirnye seiring berjalannye waktu, kerak telor jadi makanan favoritnya semua kalangan, kagak cuma yang berduit aje.


Diwali dikenal juga sebagai Dipavali, Deepavali, atau Dipawali adalah festival cahaya yang sangat penting bagi umat agama Hindu terutama di India. Melansir dari BBC, festival ntu diadakannye antara bulan Oktober, dan November dengan tanggal yang berubah setiap tahunnye. Diwali adalah hari libur terbesar, dan terpenting di India yang dikenal sebagai festival cahaya. Sebagian besar umat Hindu di India merayakannye ntu momen ini, dan dianggap sama pentingnye seperti hari Natal bagi umat Kristen. Diwali berasal dari kata Sansekerta ya ntu Deepavali yang artinye adalah baris lampu yang menyala. "Avali" adalah "baris" dan kata "deepa" adalah "lampu" menurut kamus Sansekerta. Peryaaan ntu dihiasi dengan mendekorasi rumah dengan lentera, lampu dari tanah liat, hingga kembang api. Inilah mengapa perayaan ini dinamai juga sebagai festival cahaya. Cahaya dipercaya mewakili cahaya batin yang melindungi mereka dari kegelapan spiritual.


Tifa adalah alat musik khas Indonèsia bagian Timur, khususnyè Maluku amè Papua. Bêntuk alat musik êni kayak kêndang dan dikêjè dari kayu nyang dilobangin têngèhnyè. Abis dilobangin, ditutupin amè kulit hèwan, biasènyè kulit rusè. Dêngan bêgono, wayah alat musik êni dimaènin dêngan carè ditakol bisè ngasilin suarè nyang mêrdu. Tifa biasènyè dikêjè makè ukir-ukiran khas daèrahnyè. Badan kêrangkènyè jugè dikêjè dari kayu nyang dilapisin rotan sêbagè pêngikêtnyè dêngan bêntuk nyang bêrbèda-bèda bêdasarkan daèrah asalnyè. Di Maluku, tifa dikênal dêngan namè tahitoe dan biasè dimaènin di Maluku Têngah. Kalo di Pulau Aru, tifa dikênal dêngan namè titir. Alat musik êni umumnyè digunèin buat ngiringin nandakan pêrang amè bêbêrapè nandakan daèrah laènnyè.


Ayu tinggal di dèsa kêcit bagian timur Bali. Dèsa Tianyar, dari sonolah asalnyè. Babèhnyè sêorang nêlayan. Kêcintèan Ayu bêlayar kê têngèh laut dêngan babèhnyè di musim pêrè sêkola kagak pêrnèh bêrênti. Mêski kagak sêlalu ngêdapêt ikan nyang cukup pêranti dijual, Ayu bêsukur hasil tangkêpan nyang adè digunèin pêranti lauk sêari-ari. Saban ari jêm 04.30 Ayu kudu bêsiap ngêbawè 2 èmbèr bêrisi 3–4 litêr aèr amè 2 èmbèr pakan têrnak ayam nyang nantinyè Ayu kasih di saban kandang ayam. Kagak tibang ntu, babèh amè êmpoknyè ngêbagi arèa kandang nyang masing-masing kudu dirêsikin biar jêm 6 pagi mêrèka udèh kêmbali kê rumèh buat bêsiap kê sêkola. Èmang awalnyè kêrasè capèk, tapi amat rêsêp bagi Ayu karna diè bisè ngirup udarè sêgêr amè nyaksiin matèari pagi nyang mao têrbit di sêbêlah wètan Pantèi Tianyar.


Idup bêtêtanggè ntu nyênêngin. Mêrèka adalah orang-orang nyang paling dêkêt dêngan rumèh êlu. Suatu kali kalo êlu adè masalèh, têtanggèlah nyang lêbih dulu tau amè ngêbantu. Banyak kêuntungan kalo êlu bisè nyiptèin hubungan nyang baèk dêngan têtanggè sêkitar. Karna ntu idup bêtêtanggè pêrlu dijagè dêngan baèk. Tapi, têrnyatè adè kalènyè têtanggè ntu justru sêring ngêjè gaduh. Adè-adè ajè nyang mêrèka lakuin ampè ngêjè êlu ngêrasè kêganggu. Adè têtanggè nyang pèngèn tau ajè têntang kêluargè êlu. Kagak tibang sêkali duè kali, malah kadang ampè padè hal nyang bêsipat pribadi. Puguh êlu ngêrasè êmpêt dêngan têtanggè sêmacêm ntu. Adè jugè têtanggè nyang dêmên nyaba, têrus ngêbawè amè ngantêpin bocah-bocahnyè bèbas bêrmaèn kê rumèh êlu. Awalnyè kagak adè masalèh, tapi kalo sêring amè kêlamèan, puguh bakal jadi masalèh.


Udeh dari awal minggu enih, Enyak keranjingan bikin risol mayo, bahkan ampe suke dikasiin ke tetangge-tetangge. Doel, sih, demen-demen aje. Orang masakan buatan enyaknye selalu sedep. Makanye, die juge kagak protes waktu ari ginih, Enyak pulang-pulang dari pasar udeh bebawa bejubel bahan-bahan bikin risol mayo. Cuman, nyang bikin Doel heran, belanjaan Enyak bejibun bangat, tige kali lipat daripade biasanye. Doel pun nanye bari bantu Enyak bebawa kresek belanjaan, "Mao bikin risol mayo buat berape RT, Nyak?" si Enyak mukul pelan pantat Doel, "Iseng bener, sih, nanyenye. Enih, Enyak lu mao jualan risol mayo. Lu bantuin, ye!" Kate si Enyak. Doel kaget dikit, "Tumben amat ampe kepikiran jualan?" si Enyak cengengesan, "Iye. Enoh tetangge pade demen bangat waktu kapan ari Enyak bagi-bagiin. Nyang mesen jadi banyak, lumayan kalo buat cuan. Pan, kalo kagak dijual ame kite, kite juge nyang boncos belanje bahan-bahannye. Untung, tetangge-tetangge pade nerime aje. Jadilah Enyak tadi belanja banyak sekalian." Doel mangut-mangut. Oke juge, neh, otak bisnis Enyak!


Waktu aye kuliah semester 5, aye dan keluarge liburan bareng ke vila. Vilanye entu bagus bener. Modelnye kayak jadul-jadul begitu, vila kayu. Di sekitar vilanya penuh pemandangan alam, pohon-pohon berjejer. Beuh, cakep bener pokoknya mah. Aye pas selesai liat-liat entu vila bareng keluarga aye, langsung mandi, abis entu bantuin enyak dan mpok aye nyiapin makan siang. Nah abis makan siang kita mulai nyantai sampe malem jam makan. Pas kita makan malem, beberapa kali kita liat tikus di entu dapur. Perasaan aye mulai kagak enak. Sampe akhirnye jam tidur, aye ke kamar aye buat tidur. Tapi nyatanye, aye sama sekali kagak bisa tidur karena di kasur aye ada kotorannye tikus. Aye pun akhirnye turun ke bawah dan ternyata emang banyak tikus di entu rumah. Akhirnye, malem entu pun aye kagak tidur. Liburannye bener-bener berkesan kan ye walaupun kesannye buruk hehe.


Eni pertame kalinye gue ke Bakmi Siantar pas abis die pindah tempat dari kemang pratama ke galaxy. Tempatnye lebih resik, lega, ama adem. Gue dateng sekitar jem 09.30 pagi, kerasan banget banyak pu’unan dampyak bener dah ama angin sepoi-sepoi berase diilirin. Jadi mayan ngantuk di mari. Bihun pangsit (21 rebu) baru nyobain eni dan aslinye sedep juga. Bihunnye kenyel tapi lembut banget ditambah chasiu, pangsit, sejibun bawang goreng, ama koah gurihnye. Gegares kaga pake sambel aje juga udeh sedep. Kwetiau goreng (23 rebu)
kedemenan gue sekeluarge. Rasenye kaga jauh beda ama kwetiau ade di medan. Berasep, gurih, manis, asin jadi atu. Pokoknya nagih banget!


Oleh-oleh khas dari berbagai daerah di Indonesia, yang pastinye juga beken sampe ke daerah laen entu bolu lapis Surabaya. Entu bolu bukan bolu lapis biasa. Tau kenape? Soalnye entu bolu punya cara yang khas bener, lembut dan enak. Kalo elu mampir ke Surabaya, bolu lapis bisa jadi pilihan oleh-oleh khas dari daerah Surabaya yang elu beli dan bisa elu bagiin ke keluarga, temen, ataupun tetangga pas elu balik ke tempat elu. Selaen entu, ade keunikan laennye ya entu, resep entu bolu lapis udeh dipake turun-temurun, dari jaman penjajahan Belanda! Makenye walaupun cuma sebuah bolu, entu bikin bolu lapis jadi oleh-oleh unik khas daerah Surabaya. Nyok kite beli oleh-oleh khas dari daerah Surabaya yang satu entu!


Aye entu kagak suka banget sayur. Makanye, aye jadi jarang bener ngebadog sayur. Namun sayangnye pas aye kuliah semester 3, aye divonis sakit kista dan pelengketan usus. Kata dokternye, entu karena aye kurang asupan yang bergizi dan berserat, ya entu salah satunye karena aye kurang ngebadog sayur. Akhirnye setelah aye dioperasi, aye jadi maksa diri aye buat ngebadog entu sayur-sayuran karena tubuh aye butuh. Apelagi aye tau kalo sayuran entu banyak manfaatnye, misalnye; ngecegah dan ngurangin stres berlebih, bikin lancar buang aer besar, ngecegah potensi penyakit jantung same kanker, bantu bikin berat badan seimbang, jadi pembersih racun dalam tubuh, ngecegah potensi kelahiran bayi cacat, jaga kesehatan mata, bikin kulit sehat, nguatin tulang dan laennye. Jadi walaupun aye benci ngebadog sayur, aye mau kagak mau tetep kudu ngebadog sayur demi kesehatan tubuh aye.


Kalo ngomongin alat dapur panci jadi salah satunye bagian nyang penting ntu ame kudu ade di dapur kite. Dari eni bahan ngbuat panci jadi tolak ukur pentingnye biar kualitasnye bise ditebak. kegunaan panci ntu bise panjang umurnye, ntu panci bise sampe usie kurang dari 10 taon atawa bise aje lebih dari 10 taon. Kalo milih panci buat peralatan dapur nyang paling bagus ntu nyang pertama sifat dari bahannye buat perangkat dapur apelagi panci kudu bersifat anti lengket alias napel dipermukaannye, kebuat dari bahan aluminium, bise dibuat dari bahan besi nyang dicor, terus kalo milih000 produk perangkat buat masak dengan kualitas nyang unggul terutama dari kriteria nyang tahan ame karatan, milih merek kesohor nyang di rekomendasiin, punya bagian pegangan panci nyang lebih bagus ame jangan tergoda same harga nyang murah.


Bêrikut bêbêrapè carè nyang bisè dilakuin buat ngumpulin danè darurat. Pêrtamè, gunèin rèkêning khusus pêranti danè darurat. Sêbaèknyè danè darurat disimpên padè rèkêning khusus nyang kêpisèh dari rèkêning nyang digunèin pêranti kêpêrluan sêari-ari amè rèkêning tabungan atau inpèstasi. Tujuannyè adalah biar lêbih têratur dalêm pêmbagian kêuangannyè amè kêhindar dari pênggunèan pêranti kêpêrluan nyang laèn. Sêlanjutnyè, lakuin sêcarè pêrlahan amè konsistèn. Kalo kondisi kêuangan bêlon ngêmadèin, êlu bisè ngumpulinnyè sêcarè pêrlahan, tapi têtêp konsistèn. Kalo kondisi kêuangan udèh ngêbaèk, tingkatin nominal nyang disisihin pêranti danè darurat saban bulannyè ampè nominal targèt danè darurat kêcapèi. Bêrikutnyè, lakuin èpisiènsi amè atur ulang anggaran pêngêluaran. Èpisièn dalêm ngelolè pêngêluaran bisè dilakuin dêngan ngurangin konsumsi kêbutuhan tèrsier amè bêsikap nonkonsumtip dalêm bêlanjè.


Supaya kite kaga makin terpuruk ama usaha nyang mulai ade ruginye, mending kote cari cara supaya tuh kerugian kaga bikin kite makin sengsara. Kalo udeh ada tanda-tanda kerugian, kite mesti uji tuh kualitas biar bisa ngerasain bagian mana nyang kurang trus bisa bikin omset turun misalnye. Trus juga kite mesti lebih kreatip, cari cara laen supaya dagangan kite tetep laku trus biar omset juga makin naek. Selaen itu, kite perlu neken pengeluaran dah, irit-irit biaya produksi dari waktu sebelomnye. Trus terakhir kite bisa buka alternatif jualan laen supaya nunjang usaha nyang lagi kite kembangin, jadi kalo ada pemasukan dari nyang laen kan.


Asal-usul buah korma bêlon dikêtauin sêcarè danta ampè wayah êni. Banyak pêndapêt nyang bilang kalo buah korma bêrasal dari kawasan Têluk Pèrsia dan udèh dibudidayèin dari Mèsopotamia kê prasêjarèh Mêsir sêjak 4000 SM atau sêkitar 8000 taun nyang lalu. Padè jaman sêlanjutnyè, orang Arab nyêbarluasin buah korma di sêkitar kidul amè barat dayè Asia, lor Afrika, Spanyol, amè Italia. Nabi Muhammad dikêtauin pêrtamè kali nanêm buah korma di sêbêlèh Masjid Quba, Madinah. Jênis buah korma nyang ditanêm adalah korma ajwa. Dari sinilah korma ajwa dikênal amè sêbutan korma Nabi. Abis ditanêm olèh Nabi Muhammad, korma ajwa dibudidayèin ampir kê sêluruh Arab.